open-index/open-wikipedia-markdown huggingface dataset:
织田信长

**织田信长**(日文：織田 信長 假名：おだ のぶなが，1534年6月23号-1582年6月21号）是日本战国时代个贵族大名，伊出身东海道尾张国守护代织田信秀门下，是伊个大儿子。从小玩世不恭但权谋惊人。立在1560年，拿上洛个大大名今川义元杀脱（桶狭间合战)，之后，扶持足利义昭到畿内山城国京都，从此成为天下顶顶有权势个大名。之后十几年当中，屡次击败反对伊个大名，先后杀脱浅井长政、朝仓义景、武田胜赖等大大名，到1582年，已经统治日本本州岛个核心地区。伊欢喜颠覆传统，讨厌封建制，对天皇搭京都朝廷态度模棱两可，有传言讲伊想拿天皇废脱，自家当皇帝。弗过，伊个野心因为明智光秀个叛变灰飞烟灭，立在1582年6月个本能寺之变当中，织田信长死脱，伊个势力也遭到部将瓜分，最后羽柴秀吉胜出，成为新个天下人。
圖拉吉島

**圖拉吉島**是佛羅里達群島南部個小島。人口1750。

1568年西班牙探險家發現仔該隻小島。

從1896年到1942年是所羅門群島個首都，現在是中部群島省首府。

1942年5月3號畀日本佔脫。同年8月7號畀美軍解放。爲仔紀念該趟勝利，美國用圖拉吉幫一艘卡薩布蘭卡級護航航空母艦（CVE-72）起名字。
佛羅里達群島

**佛羅里達群島**（Florida Islands）也叫恩格拉群島（Nggela Islands），是南太平洋個群群，勒所羅門群島中部。歸中部群島省管。由恩格拉蘇勒島（Nggela Sule）、圖拉吉島（Tulaghi）、加布圖島（Gavutu）、塔那姆博果島（Tanambogo）組成。其中恩格拉蘇勒島面積頂大。中心城市是圖拉吉。
拜占庭帝国

**拜占庭帝国**（拉丁文：Imperium Romanum，希腊文：Βασιλεία Ρωμαίων）是对东罗马帝国立在希腊化之后个称呼，迭个帝国直接继承罗马帝国个衣钵，自誉为永恒个国家。一般认为，拜占庭帝国个文化特点立在6世纪希拉克略王朝阴光成型。国内通行希腊文，信仰东正教，拜占庭皇帝个地位至高无上，称号是巴西琉斯(万王之王）。10世纪挨末阶段，拜占庭帝国个马其顿王朝阶段，国家势力复苏，向东击溃阿拉伯人，向西重新巩固立在巴尔干半岛搭亚平宁半岛个势力范围。是迭个辰光地中海周边顶顶强大个国家。弗过，因为皇权搭教权个冲突，1054年，拜占庭搭罗马教会发生相互绝罚个事体，导致后势来天主教搭东正教个分裂。之后，帝国发生更加凶险个事体，立在1071年，帝国冒然想吞并本身个保护国亚美尼亚，结果，畀突厥人立在尔曼科特战役当中击溃，拿小亚细亚半岛个内陆地区侪丧失，之后，就必须面对穆斯林国家个弗断打劫同侵略，开始走向衰落。11世纪挨末阶段，帝国向天主教求援，导致十字军东征个产生。虽然拜占庭也靠十字军收复一些土地，弗过老快就搭十字军建立个近东基督教国家发生矛盾。到13世纪初，因为自家内乱，威尼斯人把流亡个皇帝个请求当借口，指使发起第四趟十字军东征攻占拜占庭首都君士坦丁堡。虽然之后靠流亡小亚细亚西面个尼西亚帝国为基础立在1261年收复君士坦丁堡并复国，但国力大大收缩，只好控制小亚细亚沿海搭希腊一些飞地。14世纪，帝国陷入长久内乱，14世纪末沦为奥斯曼人个保护国，1453年，畀想称霸个奥斯曼帝国灭脱。拜占庭帝国来得传承古希腊同古罗马文化方面同其它中世纪个欧洲国家相比做个顶好。1453年君士坦丁堡占领脱以后交关多个读书人逃到意大利，传播古典文化，畀欧洲个文艺复兴打落了交关牢靠个基础。
君士坦丁堡大牧首

**君士坦丁堡大牧首**(希腊文：Οικουμενικός Πατριάρχης）是君士坦丁堡(乃朝土耳其个伊斯坦布尔)东正教会领袖。立在名义浪，也是东正教所有教会公认个最高领袖。立在19世纪末之前个年代，伊拉个权势是收到直接承认个。弗过乃朝个领袖地位，只是名誉，并弗对大多数东正教国家有直接影响。
君士坦丁大帝

**弗拉维·瓦莱里乌斯·奥勒里乌斯·君士坦丁**（拉丁文：Flavius Valerius Aurelius Constantinus，274年2月27号－337年5月22号）是罗马帝国后期邪气重要个军阀搭皇帝。伊支持基督教，并颁布《米兰敕令》，让基督教立在罗马帝国高速发展。并拿首都从罗马搬迁到君士坦丁堡。一般认为伊是拜占庭帝国个创立人搭第一代皇帝。
克尔特人

**克尔特人**（），一般也翻译成**凯尔特人**，是两千多年之前立在欧洲大陆广泛存在个一个民族集团，伊拉立在文化搭语言高头存在亲缘关系。乃朝个威尔士人、爱尔兰人、康沃尔人、布列塔尼人侪属于凯尔特人个子孙后代。历史浪个高卢人也是凯尔特人。
日耳曼人

**日耳曼人**（Germanic peoples）是对一系列有语言搭亲缘关系个印欧人个北部欧洲居民个称呼。乃朝立在一些场化，用来指代德意志人或德国人。弗过，日耳曼人个确切定义历史浪一直弗明确，19世纪之后，民族主义者对迭个称呼邪气感兴趣，造成迭个词汇使用个增多。
叛乱

]

**叛乱**（英文:rebellion 西班牙文：Rebelión），是对现行体系拒绝引发个暴力行为。迭个而行为个目的，是拿政府、官僚、总统、领袖或者宗教个权威灭脱。叛乱大部分情况下侪伴随流血行为。弗过，有辰光也通过和平方式进行。有名个叛乱包括义和团事件。
泉涌寺

**泉涌寺**(假名：せんにゅうじ），是日本畿内山城国平安京‎（现代日本行政区中个近畿地方京都府个古都京都市东山区）个一所有名寺庙。属于真言宗，供奉释迦如来、阿弥陀如来、弥勒如来作为伊拉个本尊。乃朝此地出名，是因为埋葬有后水尾天皇开始，一直到孝明天皇个所有江户幕府辰光天皇陵墓。
阿拉贡王国

**阿拉贡王国**(西班牙文：Reino de Aragón 阿拉贡文：Reino d'Aragón）是1035年到1707年当中，立在欧洲西南面伊比利亚半岛高头存在过个一个君主制王国。迭个国家搭莱昂-卡斯蒂亚王国一道，构成乃朝西班牙个基本版图。阿拉贡是海上强国，疆域包括乃朝个阿拉贡自治大区、佳泰隆自治区、巴伦西亚自治区以及亚平宁半岛南半部分，还长期占据西西里岛。立在西班牙王位继承战争当中，阿拉贡支持哈布斯堡家组，之后，畀波旁王朝个费利佩五世废脱。
纳瓦拉王国

**纳瓦拉王国**(西班牙文：Reino de Navarra)是欧洲西南面伊比利亚半岛高头存在过个一个君主制国家。伊个前身是再征服运动当中，巴斯克人建立个潘博诺娜王国，立在824年，正式改组成纳瓦拉王国。立在中世纪后势来个阶段，迭个国家逐渐搭莱昂-卡斯蒂亚王国联系紧密。1512年，正式并入西班牙王国。弗过，依然保留自家个议会搭边界。西班牙王位继承战争之后，波旁王朝个费利佩五世拿此地个权力侪废脱，只保留一个空名号。到19世纪，王国正式消失。乃朝纳瓦拉王国个领土，立在西班牙搭法国境内。西班牙境内，多数属于纳瓦拉自治区搭巴斯克自治区。法国境内个巴斯克人基本遭到法式推普个同化。
王国

**王国**是实行君主制个国家。迭些国家个统治者，称号一般是国王或者女王。王国制度来自封建制。弗过真正封建制度下头个国王权力是有限个。立在17世纪后半段，欧洲发展处类似内亚帝国个绝对君主制。弗过，立在19世纪之后，君主立宪制成为潮流。20世纪个交关革命搭叛乱让邪气多个君主下台，王朝结束。乃朝世界高头个王国已经弗多哉。大部分集中立在欧洲。英国、日本是**王国**个代表。

## 搭帝国个区别
王国一般来自有限个共同体，无大规模殖民征服异文化地区。比方讲，立在大英帝国辰光，英王个皇帝称号弗是来自自家蹲了个大不列颠岛，而是来自伊拉征服个英属印度。大日本帝国也是一个走征服其他地区个政权。
里维拉军政府

**里维拉军政府**(西班牙文：Directorio militar de Primo de Rivera）是20世纪20年代，西班牙军事人物大里维拉立在西班牙国王阿方索十三世搭西班牙天主教个支持下建立个威权主义政府。迭个政府自称超出传统个政治党派，一切为国王搭西班牙个稳定服务。伊拉个支持者是爱国同盟。弗过，因为遇到经济大萧条。威权政府立在1930年垮台，之后西班牙拿国王废脱，成立西班牙第二共和国。
自由主义

**自由主义**（英文：liberalism)是法国启蒙运动之后流行开来个一个意识形态，迭个思想个特点是鼓吹“人性本身”，“天赋人权”，认为社会应该保障“自由”，自由主义立在弗同个领域侪有体现。一般讲个自由主义包括经济自由主义、政治自由主义等。乃朝个社会自由主义，自由意志主义侪是自由主义个延伸。
革命

**革命**，顾名思义，就是指立在相当短暂个辰光当中，对现有体系搭结构进行个颠覆性变革。迭种变革是由下级对上级进行个。弗流血个革命，一般有光荣革命个称呼。弗过，大部分所谓个革命，侪伴随邪气剧烈个暴力、混乱搭萧条。历史浪有名个革命包括法国大革命、十月革命等。因为革命造成个人口死亡，已经高达几千万人。
朱立伦

**朱立伦**(1961年6月7号-），是中华民国个政治人物，立在台湾桃园市出生。祖籍吴越义乌。娘家是客家人。从国立台湾大学毕业，又立在纽约大学获得硕士搭博士文凭。是乃朝中国国民党个党主席，也是新北市市长。2015年，废脱洪秀柱个候选资格之后，让伊参选总统。弗过，2016年，还是大比例输脱。
民国党

**民国党**(英文：Minkuotang MKT) 是一个台湾个三民主义党派，当名取自「以建民國，以進大同」个「民國」。由徐欣莹担任首任党主席。2016年，搭亲民党搭配参加中华民国总统选举，一道获得150多万票。
立法院

**立法院**是中华民国顶顶高阶个立法机关。立在1928年由南京国民政府成立。1948年之后，成为中华民国个国会。立在中华民国国民大会废脱之后，是台湾乃朝唯一个议会。乃朝，总共有113个立法委员。2016年大选之后，民主进步党成为立法院多数党。2024年1月13号，国民党勒大选中取得52席，成为新个多数党。
李宗仁

**李宗仁**（1891年8月13号—1969年1月30号）是中国国民党个高级军官搭官僚。伊是广西人。搭白崇禧一淘成为新桂系个代表人物。曾经指挥台儿庄会战，1948年当选中华民国副总统。1949年蒋中正下野之后，代理总统职务。弗过，之后自家跑到美国，结果，蒋中正1950年垃臺北复位，伊之后长期滞留弗去台湾，六十年代跑回中华人民共和国。
科隆大教堂

**科隆大教堂**(德文：Kölner Dom)是德国莱茵河沿岸城市科隆个一座天主教大教堂。是整个科隆个象征建筑物。钟楼有一百五十多米高，也是世界浪第三大个哥特式教堂。伊从13世纪开始修造，一直到德皇威廉一世辰光，才算修造完毕。超过600年。
天主教科隆总教区

**天主教科隆总教区**（德文：Erzbistum Köln；拉丁文：Archidioecesis Coloniensis）是欧洲西面莱茵河沿岸个一个罗马天主教教区。也是立在德国科隆设立个一个总教区，立早老早，迭个教区是神圣罗马帝国个采邑主教区，并且，搭周边个领土一道成为科隆采邑总主教区，12世纪，科隆总主教成为为神圣罗马帝国选帝侯之后，此地也可以叫做科隆选侯国。
帝国自由城市

**帝国自由城市**（德文：Freie und Reichsstädte）是神圣罗马帝国特有个一种共同体单位。伊拉弗属于封建个贵族管辖，由神圣罗马帝国皇帝直辖。迭个制度，也是因为迭些城邦有较大个商人搭工匠团体，为维护自家利益，投靠皇帝个产物。并成为后势来行政区划个起源之一。帝国自由城市有义务帮助皇帝平衡财政并提供军队，弗过，其余方面自由程度是蛮高个。
死刑

**死刑**，是动用各种手段，拿人个生命终结个一种惩罚方式。迭个做法是人类历史当中顶顶常见个一种处罚。立在老早，死刑可以弗用啥程序就执行。到文明发展之后，一般需要通过审判程序来决定有无死刑个必要。乃朝世界高头有交关国家已经拿死刑废脱。弗过，大部分回教国家，还是邪气欢喜执行死刑。并根据《古兰经》作为执行个依据。乃朝臭名昭著个伊斯兰国，就是个能做个。
监察院

**监察院**是中华民国特有个行政机构，是中华民国个创始人孙中山立在伊个三民主义无权宪法当中想出来个。迭个理论，是根据中国老早内亚帝国官僚系统当中个都察院延伸。是行政部门用来反过来监督立法部门个机关。限制立法院个权力。
考试院

**考试院**是中华民国特有个一种官僚机构。是中华民国个创始人孙中山三民主义五权宪法个一部分，是根据老早内亚官僚帝国个礼部、吏部搞出来个，完全用来管理官僚个录用以及人事高头个变动。
弹劾

**弹劾**是指立在宪法允许个范围内，立法机构单方面对行政机构进行否决，让行政机构下台。有名个弹劾大多数发生立在拉丁美洲或者亚洲国家。弗过，1973年，美国总统尼克松也因为水门事件遭到弹劾过。
科隆火车站

**科隆火车总站**（德文：Köln Hauptbahnhof）是德国莱茵河沿岸城市科隆个大型火车站，也是德国西面主要个火车站。迭个火车站临近科隆大教堂，2015年12月31号晏道，立在此地发生科隆性侵事件。
台北孔庙

**台北孔子庙**是中华民国台湾个一处儒学场化。立在日属台湾辰光修造1939年完工，供奉孔子，是乃朝台北市顶顶重要个儒学建筑物。搭行天宫一道，作为台北市文武庙个代表。


File:Confuciantemple1.jpg|臺北市孔廟
File:Confuciantemple2.jpg|臺北市孔廟
File:Junewei 20130706-3.JPG|臺北市孔廟
File:臺北市孔廟碑文.jpg|臺北市孔廟石碑文
赵家人

**赵家人**语出鲁迅个《阿Q正传》，指代中共个权贵阶层，2015年12月开始成为中国大陆个网络流行语。

## 衍生用法
***赵国**——针对中共拿“爱国”偷换概念成“爱政府”个爱国主义宣传，“赵国”伊只词点出中国政府完全是权贵主导个。
***你也配姓赵**——讽刺为中共张目个五毛党只必过是“赵家的狗”（语出鲁迅《狂人日记》）而已。

## 外部链接

*聊聊“赵家人”走红网络的重要意义
康奈厄大学

**康奈厄大学**（），也翻译成**康奈尔大学**，是美国东北部个一所私立研究性大学。第隻学堂是常春藤联盟个成员。所有个校区侪勒垃纽约州境内。学堂建立个辰光，就鼓吹男女同校，弗分信仰之类。
国际足球联合会

**国际足联**（法文：Fédération Internationale de Football Association）全称是**国际足球联合会**。是乃朝世界高头管理足球个一个大型机构。总部立在瑞士联邦个苏黎世。前任主席是布拉特。2015年因为贪污问题辞职。国际足联个贪污，假球现象邪气严重。
平复国家派

**平复国家派**(西班牙文:La Conquista del Estado)是一个立在1930年代早期建立个法西斯主义团体。伊拉是西班牙个一个激进分子拉梅罗·拉莫斯创设个。有23人。立在1931年10月24号遭到取缔。

## 政治观点
伊拉是一个典型个法西斯主义组织，要求走带有西班牙特点个法西斯路径。因为西班牙个左翼以无政府主义顶顶有市场，所以，伊拉就鼓吹国家主义搭集权主义。

## 取缔搭新组织
根据西班牙第二共和国保护法，迭个组织立在1931年遭到取缔。弗过，伊拉个思想已经开始泛滥。之后成立个西班牙长枪党当中，就有交关老早平复国家派个成员。
丁默邨

**丁默邨**(1901年－1947年7月5号）是湖南省常德市人，也有名头叫做**丁默村**。1920年代加入中国共产党。弗过之后亲近汪兆铭，是汪精卫政权个社会部部长，后势来当过浙江省主席。1947年6月畀国民政府下命令，立在苏州执行枪毙，死脱。
李士群

**李士群**（1905年－1943年9月11號），吳越遂昌縣人，老早當過蘇聯共產黨黨員。後首來作爲臥底進入中國國民黨，又裝成漢奸進入汪精衛政權，存心拿國民黨個情報洩露，讓中統、軍統個特務畀殺脫。讓國民黨個情報系統立垃日本後方無法發展，讓共產黨迅速掌握勢力。1943年，周佛海畀中國國民黨策反，下令拿伊毒殺脫。
周佛海

**周佛海**(1897年5月29号- 1948年2月28号），湖南省沅陵人，本名叫做**周福海**。老早是中国共产党党员。后势来看共产党发展前景弗好，就脱党，加入中国国民党。之后，又跟随汪兆铭投靠日本人，成为汪精卫政权个核心人物之一。之后1943年，伊看日本战争形势弗灵光，又私底下充当国民党个间谍。第二次世界大战结束之后，遭到清算，1948年死脱。
中共一大

**中国共产党第一趟代表大会**是1921年7月立在上海搭嘉兴举行个第一趟中国共产主义者个代表会议。总共有13个代表出席会议。个当中，就包括之后有名个毛泽东、张国焘、周佛海等人物。当时有名个共产主义鼓吹人物李大钊搭陈独秀倒是侪嘸来。
张国焘

**张国焘**（），江西省萍乡人，是20世纪前半段中国有名个政治人物。伊是中国共产党个创立人物之一，资历老长，1930年代，立在四川拓展势力范围，建立红四方面军，立在长征个辰光，势力比中央红军还要强。弗过搭毛泽东个争夺权力过程当中，失败，之后叛逃中国国民党。晏年跑到加拿大，一直到死脱。
邱毅

**邱毅**(1956年5月8号-），是中华民国政治人物。老早当过立法委员，立在高雄市出生。乃朝是台湾中国文化大学个副教授。伊秉持蓝营观念，先后加入过新党、国民党、亲民党等。

## 头式
邱毅老早就谢顶，长年戴一顶假发。
拉梅罗·拉莫斯

**拉梅罗·拉莫斯**(西班牙文: Ramiro Ledesma Ramos,1905年5月23号-1936年10月29号 )是20世纪上半期西班牙个激进法西斯主义分子。伊来自卡斯蒂亚一个木匠家庭。邪气欢喜集权主义，仰慕法西斯意大利个一套搞法。并认为希特拉是一个伟人.。1930年，伊创建平复国家派，1931年并入西班牙长枪党。1936年西班牙内战爆发之后，搭其余法西斯主义者一道，畀西班牙第二共和国政府枪决。
揚州中學

**揚州中學**是一所立在江蘇省揚州市個中學，是一座有蠻悠久歷史個名校。也是江澤民個母校。
李敖

**李敖**（1935年4月25号-2018年3月18日）字**敖之**，生勒黑龙江。14岁到台湾，成为一个鼓吹自由主义个作家。伊因为反对蒋中正，蹲过大牢。出狱之后，出过交关书（包括弗少色情小说），并录制过蛮多节目。李敖私人生活混乱，搭交关女性有染。

## 叫嚣灭脱台语
李敖立在《李敖有话说》节目当中，侮辱闽南话（台语），并讲台语是民粹，肯定要消失。表达出伊根深蒂固个沙文主义本质。

## 著作
*《李敖大全集》
*《上山‧上山‧爱》
陈彦伯

**陈彦伯**(1969年8月21号-），台北市人，从淡江大学毕业，又到台湾师范大学取得硕士学位。后势来当记者，也当大学讲师。是乃朝新党个台北市大安区市议员，属于新党党籍。
赵少康

**赵少康**(1950年5月6号-）是台湾个媒体主持人搭政客。立在基隆市出生，曾经当过台北市议会个议员，立法委员等职位。1994年立在台北市市长选举当中输把陈水扁。之后转入媒体界，主持政论节目。
郝柏村

**郝柏村**（1919年7月13号—2020年3月30号），字**伯春**，生勒江苏省盐城。是中国国民党个元老人物，中华民国陆军一级上将。郝龙斌是佗儿子。
郝龙斌

**郝龙斌**(正体字：郝龍斌 1952年8月22号- ）是中华民国乃朝个一个政治人物。伊立在台湾阳明山士林镇出生。籍贯江苏盐城。是郝柏村个儿子。老早参加过新党。后势来重新加入中国国民党。担当过台北市市长个职务。乃朝是中国国民党副主席。弗过，立在2016年个立法委员选举当中，立在基隆市输把台湾民进党个候选人。
蒋纬国

**蔣緯國**（），号**念堂**。是中华民国个政治人物。伊个生父是戴季陶，生母是日本人重松金子。养父搭名义高头正式个父亲是蒋中正，养母姚冶誠。早年被伊爸爸送到纳粹德国学习步兵装甲科。后势来成为中华民国陆军二级上将。
苏贞昌

**苏贞昌**(正体字：蘇貞昌 闽拼：So͘ Cheng-chhiong 1947年7月28号- ）出生台湾屏东县屏东市。是中华民国个政客。隶属台湾民进党。担当过行政院院长、台北县长等职务。绰号电火球。
吴淑珍

**吴淑珍**，是中华民国台湾台南人。前中华民国总统陈水扁个老嬷。

吳淑珍出生勒富裕个醫生家庭，曾就讀台南縣曾文初中跟台北市中山女高，大學个辰光就讀國立中興大學法商學院地政學系，来勒旅北同學會同陳水扁越來越熱絡，進而谈朋友。畢業後头，吳淑珍要嫁畀陳水扁，但因为陳水扁三級貧戶出身个家庭背景，當時只弗是個初出茅廬个小律師，所以吳淑珍个醫生老爹反對。性格剛烈个吳淑珍坚持要嫁，最後1975年2月20号同陳水扁勒台北結婚，證婚人是當時陳水扁个指導教授翁岳生。

## 参考
国台办

**国务院台湾事务办公室**，简称叫做**国台办**。是乃朝中华人民共和国处理对台湾事务个部门。伊拉还有一个招牌，叫做**中共中央台湾工作办公室**。

## 組織
# 秘书局
# 综合局
# 联络局
# 研究局
# 新闻局
# 经济局
# 港澳涉台事务局
# 交流局
# 法规局
# 投诉协调局
# 政党局

## 外部鏈接
*官方網站 (簡體中文)
闽南人

**闽南人**。自称是河老（Hô-ló），也叫做**福佬**(Hok-ló),东亚沿海个大型族群。乃朝被中华人民共和国官方定义为属于南方汉族。闽南人主要个发源地是福建南面，乃朝也是台湾个主要族群。另外，立在广东个潮汕、海南岛，以及浙江南面搭南洋侪有广泛分布。总共个人口超过1亿。立在台湾，伊拉一般自称河洛人或者本省人。立在南洋自称福建人。
吴越人

**吴越人**，貤叫**江浙人**、**吴越民系**、**江浙民系**，是吳越地區居住个一個大型族群，使用吴语，主要分佈於江蘇南部、上海全境、浙江全境、安徽东南部（黄山市、宣城市、池州市等）、江西省东北部（上饒市）和福建北部（浦城县），乃朝是汉族民系个一部分。吴越人个名號取自吳越時代个吳越兩國，歷史搭仔史前个大部分地區侪是河姆渡文化、馬家浜文化搭仔良渚文化咾啥个新石器时代文化个所在地，因得郡縣化、历朝历代个統治、科舉制度搭各許緣故，也慢慢接觸融合成為现在箇种文化，宋朝以後，反轉因之科举丄个成就搭出文人士大夫出名。吴越人顶顶重要个文化特点是语言，乃朝吴越人一般以啊会得讲吴语划分。

## 文化
*主要条目：[[吴越文化]]*

### 哲学跟宗教

* 阳明学 
* 天台宗

### 音乐

* 江南丝竹
* 评弹

### 戏曲

* 越剧
* 昆曲
* 沪剧
* 滩簧

### 文学

* 华抱山
* 海上花列传
* 白蛇传

### 建筑

* 苏州园林
* 天一阁

## DNA分析
吴越民系个DNA丄有HLA-DRB1，同其他漢族有一樣个遺傳特徵。伊也有自家个特徵。

## 参考
戴季陶

**戴季陶**（1891年1月6号- 1949年2月11号）四川广汉人。老早名字叫做**良弼**，后势来改名**傅贤**，字**季陶**。是中华民国辰光个政治人物，也是中国国民党元老之一。欢喜研究20世纪前期个欧洲政治理论，对共产主义搭法西斯主义均有研究，也对南京国民政府个意识形态起到关键影响。立在训政时期担当考试院院长超过廿年。

## 搭蒋家关系
戴季陶搭蒋中正关系邪气密切，两个人也是拜把子义兄弟。戴季陶个私生子就过继把蒋中正，作为养子。个就是后势来个蒋纬国。
士林官邸

**士林官邸**是一处立在台湾个著名居住造物。老早是中华民国总统蒋中正个官邸。立在2005年指定为国定古迹。
广府人

**广府人**(粤语：gwong fu jan）是一个定居东亚搭东南亚沿海个大型族群。作为广府民系被中华人民共和国划分到南方汉族当中。伊拉以粤语作为自家个母语，人口超过1亿人。乃朝是广东省第一大民系，也广泛被认为是岭南文化个代表性族群。广府人定居区域是粤语区，核心城市是广州搭香港。
湖湘人

**湖湘人** (Xiang-Hunanese)，一般立在中国称为**湖湘民系**。是一个立在东亚大陆中南部定居个大型族群。历史可以追朔到上古个苗族搭后势来个楚人。历史高头搭苗族、瑶族侪有亲缘关系。湖湘人使用湘语，分为新湘语搭老湘语两条，老湘语搭古代楚语有直接关系。历史邪气悠久。一般以是否讲湘语判断是否是湖湘人。弗过，因为湖南省个省籍认同比较强烈，也有蛮多定居湖南东面边界，讲赣语个江右人自认是湖湘人。湖湘人立在文化、风俗、礼仪高头搭伊拉东南面个族群相当接近。弗过立在饮食高头差距明显，邪气欢喜食用辣椒、槟榔之类个食品搭小吃。近代以来，有交关湖湘人立在历史高头留名，个当中，曾国藩搭毛泽东是代表人物。
沙羅周期

**沙羅周期**長度是18年11日天8個鐘頭（6585日天8個鐘頭），是日食搭月食個周期。經過一個沙羅周期，太陽、地球搭月球差弗多跑到一樣個幾何對應位置浪，所以會出現差弗多一樣個日食或者月食。
日食

**日食**，也寫成功「**日蝕**」，是一种天文現象，月球跑到仔太陽搭地球當中就會得發生。該歇辰光，對地球浪一部分地區來講，月球勒太陽個前頭，所以太陽過來個一部分或者全部光線畀遮脫，看起來像煞太陽個一部分或者全部弗見脫哉。日食只有勒**朔**，也就是月球搭太陽勒**[[合 (天體位置)|合]]**個狀態辰光再會得發生。

日食分成功三種，包括日全食、日環食、日偏食，其中顶難出現個是**全環食**，只有地球表面搭月球本影尖端靠得交關近個辰光再出現，該歇辰光弗一樣個場化會得有日偏食、日全食搭日環食三種弗一樣個日食。日全食是一種交關壯麗個自然景象，所以經常吸引遊客搭天文愛好者特為跑到世界各地去觀賞。譬方歐洲個1999年8月11號日食，是20世紀看個人頂多個日全食。
中原文化

**中原文化**是从黄河流域搭华北平原发源个一种文化，在历史上向，因为首先形成大一统帝国，盖咾，强制推广到东亚大陆。有眼周边民族，也主动咾畀动然，效仿昰只文化。在西晋许歇，中原文化碰著五胡乱华个灭顶之灾。之后，大部分代表中原文化个官僚搭大地主，逃窜到吴越地区，建立流亡政权东晋。中原地区在三百年之后，隑关陇贵族以及丝绸之路上向对波斯、中亚等地个吸取，混合成新个中原文化。到北宋阿末阶段，貤畀金国搭后向个蒙古人统治，人口飞速减少，习俗混杂著交关内亚风气。到明朝，中原文化已经蛮难有代表性。弗过，因为儒家搭大一统思想个框架，盖咾大部分科举下向个儒生，还是认同中原文化塑造个世界观。觉著中原地区是天下个中央。并依据中原文化，硬劲汉化云南、贵州等地区个原住民,造成交关族群灭亡。㬮遭，中原文化一般指中原地区个文化，具体包括重口味食品，代表性个就是胡辣汤。
2015年3月20號日食

**2015年3月20日日食**是一趟日全食，勒2015年3月20號發生。新月箇日天（就是朔日），地球浪看過去月亮搭太陽個角距離極小，該歇辰光月亮如果齊巧勒月球交點附近，穿過太陽搭地球當中，搭地球、太陽接近一直線，就會得出現日食。月球本影接觸地球表面，讓該個區域完全嘸不陽光，就是日全食，同時勒本影兩嗨邊幾千公里個半影範圍裡向遮脫一部分陽光，出現日偏食。該趟日全食經過仔法罗群岛搭斯瓦爾巴群島，日偏食覆蓋仔歐亞大陸北部搭非洲北部搭周邊部分地區。

## 日食個情況

### 出現區域
該趟日食開始個辰光，月球個本影勒格陵蘭以南個大西洋洋面接觸地球，接下來朝東北移動，經過大西洋北部搭北冰洋。巧得弗得了，該趟日食個全食帶結束勒北極點，箇日天還齊巧是春分，就是講北極點從半年長個極夜進到接下來半年極晝個日腳，所以日全食讓極晝開始幾個鐘頭過後，出現仔幾分鐘嘸不陽光個辰光。

該趟日全食本影經過個基本浪儕是海，覆蓋個陸地只有：
*全境；
* 斯瓦爾巴群島除脫東南部個白島、卡爾王地群島、埃季島東半部、千島群島（Tusenøyane）、希望島、熊島搭周邊小島剩下來個大部分。

2016年3月9號個下一趟日全食搭該趟一樣，月球本影經過個陸地也儕是島。

除脫交關狹個全食帶裏向好看見日全食之外，月球半影覆蓋範圍裏向儕好看見日偏食，包括格陵蘭個大部分地區、整個歐洲、非洲北部、阿拉伯半島以北個中東地區、中亞大部分地區、西伯利亞西部、蒙古西部搭新疆大部分地區。

該趟日食過後，整個歐洲一直到2026年8月12號儕弗會得有日全食出現哉。

### 基本參數
* 類型：日全食
* 食甚中心處（勒法羅群島以北個挪威海）資料：
** 辰光：2015年3月20號9:45:39.2（UTC）
** 場化：
** 食分：1.0446（全食帶裏向頂大）
** 本影闊度：462.6公里
** 日全食持續辰光：2分鐘46.9秒
* 全食頂長處資料：
** 辰光：2015年3月20號9:45:17（UTC）
** 場化：
** 本影闊度：463.3公里
** 日全食持續辰光：2分鐘46.9秒（全食帶裏向頂長）

## 照片

20th March 2015 Solar Eclipse in Sheffield, UK.jpg|英國謝菲爾德個日偏食過程。
Solar eclipse of 2015 March 20 - Lorient 5743.JPG|法國洛里昂個日偏食，辰光是9:19:54 UTC。
Partial solar eclipse (16664226117).jpg|瑞典個日偏食，辰光是9:28:00 UTC。
15-03-20-Sonnenfinsternis-Berlin-RalfR-N3S 6865-01.jpg|德國柏林個日偏食，辰光是9:28:36 UTC。
March 20th Eclipse - Ireland.jpg|愛爾蘭都柏林個日偏食，辰光是9:30:09 UTC。
EclipseTórshavn.JPG|丹麥托爾斯港個日全食，辰光是9:43:14 UTC。
Solar eclipse of 20th march 2015 - Wrocław, Poland.png|波蘭弗羅茨瓦夫個日偏食，辰光是9:43:55 UTC。
Solar Eclipse 2015 - Hjartdal, Norway.JPG|挪威亞特達爾個日偏食，辰光是9:47:00 UTC。
Zatmění Slunce 2015-03-20 Praha, Dejvice 10.48.jpg|捷克布拉格個日偏食，辰光是9:48:53 UTC。
Solar eclipse 2015 Warsaw Poland.jpg|波蘭華沙個日偏食，辰光是9:56:00 UTC。
Solar eclipse 2015 Budapest Hungary.jpg|匈牙利布達佩斯個日偏食，辰光是9:59:45 UTC。
Sonnenfinsternis - Solar eclipse of 2015 March 20 in Austria 5.jpg|奥地利布雷根茨個日偏食，辰光是10:05:47 UTC。
Solar eclipse 20th, March 2015, in Milano, Italy.JPG|意大利米蘭個日偏食，辰光是10:07:49 UTC。
Total solar eclipse of March 20, 2015 by Damien Deltenre (licensed for free use). (32844461616).jpg|挪威斯瓦爾巴群島朗伊爾城個日全食，辰光是10:14:45 UTC。
Solar eclipse of 2015 March 20 in Kiev.JPG|烏克蘭基輔個日偏食，辰光是10:28:17 UTC。
Ulcinj – Eclipse 2015.JPG|黑山烏爾齊尼個日偏食，辰光是10:34:14 UTC。
20 Mar 2015 Moscow 10-35 (UTC), 13-35 (Local).jpg|俄羅斯莫斯科個日偏食，辰光是10:35:27 UTC。


## 資料來源

## 外頭個網站
* NASA日食專頁
* 北半球的春分日食 ，2015年3月21號每日一天文圖，拍勒斯瓦尔巴朗伊爾城
* 雙重日食 ，日偏食過程中國際空間站從太阳前方穿過，2015年3月22號每日一天文圖，拍勒西班牙夫雷赫納爾德拉謝拉
* 鑽石環與贝利珠 ，2015年3月28號每日一天文圖，拍勒斯瓦尔巴朗伊爾城
* 斯瓦尔巴群島所見的日冕 ，2015年3月31號每日一天文圖
*
白島（挪威）

**白島**（挪威語：****）是北冰洋裏向斯瓦爾巴群島個一隻島，面積682平方公里。

白岛是無人島，屬於挪威。
卡爾王地群島

**卡爾王地群島**是挪威個群島，屬於斯瓦爾巴群島個一部分，勒北冰洋，由差弗多10個島組成，主島是王島，面積350平方公里，群島浪嘸不人住。

## 外頭個網站
*Kong Karls Land  from www.Svalbard-images.com
王島

**王島**是挪威個島，由斯瓦爾巴群島負責管，面積191平方公里，海岸線長度132公里，頂高個場化海拔320米，島浪嘸不人住。
埃季島

**埃季島**是挪威個小島，座標，是斯瓦爾巴群島第三大島，面積5073平方公里。埃季島東部畀冰封，島浪有北極熊搭馴鹿，頂高個場化海拔590米。
希望島

**希望島**是挪威個島，屬於斯瓦爾巴群島個一部分，勒北冰洋，長33公里、闊2公里，面積47平方公里，頂高個場化海拔370米，島浪只有4個氣象站員工。

## 外頭個網站
* Norwegian Meteorological Institute: About Hopen Island 
* （挪威語）Hopen weather data at met.no
熊島

**熊島**（Bjørnøya）是挪威勒北冰洋裏向個一隻島，勒巴倫支海西面，北角搭斯瓦爾巴群島航線個中途，面積178平方公里，嘸不常駐人口。

維京人作興勒公元10世紀之前就到過該隻島，但必過朆留下來任何確定個記錄。1596年，荷蘭探險家威廉·巴倫支到仔該隻島，因為勒島浪看見一隻北極熊，所以拿該隻島叫熊島。熊島其實弗是北極熊個聚居地，除脫少量北極狐之外也嘸不其他種類個動物。島浪植被以苔藓搭地衣為主。

20世紀初，俄國搭德國為仔爭巴倫支海個控制權，對熊島儕有佔領個意思。直到1920年熊島根據斯瓦爾巴條約劃畀挪威過後，雙方還勒熊島做過點像煤礦開發之類個商業工作。第二次世界大戰辰光，德國勒島浪設置過小型軍事基地，但必過勒巴倫支海海戰當中朆派上用場。1944年，蘇聯威脅要搶脫該隻島，但必過朆實施。目前熊島只有一個挪威個水文站搭一個廣播電台中繼站。
巴倫支海

**巴倫支海**（**Barents**、**Баренцево море**），勒挪威搭俄羅斯北面，是北冰洋個陸緣海之一。因為荷蘭航海家威廉·巴倫支（William Barents）勒該個海裏向過世所以叫該個名字。

因為海流關係，南部海面一年到頭弗結冰。9月還要全面解凍。

巴倫支海是重要漁場，也是俄羅斯北方艦隊個佈防區，2000年8月12號俄羅斯核子潛艇庫爾斯克號沉勒該個海裏向，造成功核污染個環境隱憂。
阿拉伯半島

**阿拉伯半島**（阿拉伯語：شبه الجزيرة العربية）勒亞洲搭非洲之間，從中東朝東南方伸進印度洋。面積300萬平方公里，是世界上頂大個半島。勒西面俚搭非洲個邊界是蘇伊士運河、紅海搭曼德海峽。朝南俚伸進阿拉伯海搭印度洋。朝東俚搭伊朗隔仔波斯灣搭阿曼灣。沙特阿拉伯、也門、阿曼、阿拉伯聯合酋長國、卡塔爾、科威特、約旦、伊拉克勒阿拉伯半島浪。其中以沙特阿拉伯頂大。

阿拉伯半島一年到頭畀副高壓帶搭信風帶控制，交關乾燥，幾乎整個半島儕是熱帶沙漠氣候區還有面積蠻大個無流區，本區有七個嘸不河個國家。半島沿波斯灣周圍有窮大個石油儲藏，畀阿拉伯半島浪靠牢波斯灣個國家帶得來弗少鈔票。

阿拉伯半島是伊斯蘭教個誕生地。伊斯蘭教個創教人穆罕默德勒該噠養出來、長大。半島浪個麥加是伊斯蘭教個聖地。以阿拉伯半島為中心個阿拉伯帝國曾經橫跨歐、亞、非大陸。今朝半島浪所有國家儕以伊斯蘭教為國教。
中东

**中東**（英語：Middle East，阿拉伯語：الشرق الأوسط‎，希伯來語：המזרח התיכון‎）是一個歐洲中心論詞彙，意思是歐洲個東面，勒遠東搭近東之間個地區。具體是指地中海東部搭南部區域，從地中海東部到波斯灣的大片地區。勒地理浪，中東個範圍幾乎包括仔整個西亞，還包括部分個北非地區，也是非洲搭歐亞大陸個亞區。莱万特地区一般当做近东，弗过，有辰光也算到中东范围之内。乃朝中东地区因为混乱搭战争，是一个经常立在媒体高头出现个词汇。
波斯灣

**波斯灣**（波斯語：خليج پارس‎），印度洋阿拉伯海西北個海灣。勒阿拉伯半島搭伊朗高原之間，簡稱**海灣**，在阿拉伯國家當中叫**阿拉伯灣**（阿拉伯語：الخليج الفارسی‎）。

南面通過霍爾木茲海峽搭阿曼灣連牢，總面積差弗多23.3萬平方公里，長990公里，闊58-338公里；平均深差弗多30米，最深差弗多100米；鹽度38-40‰。俚是底格里斯河搭幼發拉底河出海個場化。北面、東北面、東方搭伊朗接牢，西北面是伊拉克搭科威特，西面到西南面是沙特阿拉伯、巴林、卡塔爾、阿拉伯聯合酋長國、阿曼。
中亞

**中亞**（英語：Central Asia；俄語：Средняя Азия / Центральная Азия），就是亞洲中部，勒地理浪是指西到裏海，東到中國，南到阿富汗，北到俄羅斯個一大塊區域。根據長期占據該個區域大部分領土個蘇聯官方定義，中亞僅僅指俚四個加盟共和國：吉爾吉斯、塔吉克、土庫曼、烏茲別克。蘇聯解體過後，中亞成為仔亞洲中部現在獨立個五個以「斯坦」命名個前蘇聯加盟共和國——哈薩克斯坦（人口1660萬）、吉爾吉斯斯坦（人口550萬）、塔吉克斯坦（人口760萬）、土庫曼斯坦（人口510萬）搭烏茲別克斯坦（人口2950萬）個總稱。勒更廣泛個意義浪，中亞地區還包括阿富汗、伊朗東部個呼羅珊地區、巴基斯坦北部、蒙古等地，有辰光還包括中國西部個新疆搭西藏還有西伯利亞南部。

## 參考
西伯利亞

**西伯利亞**（俄語：Сибирь），古稱「鮮卑利亞」或者「錫伯利亞」，是俄羅斯搭蒙古國北部個一片交關大個地域，佔仔整個北亞，面積差弗多1276萬平方公里，範圍西到烏拉爾山脈、東到太平洋；北到北冰洋，南到哈薩克斯坦個中北部，還有蒙古國搭中國個邊境。整個地域除脫西南部份屬於哈薩克斯坦以外，其他儕屬於俄羅斯，外加佔仔俚75%個領土。
挪威海

**挪威海**（書面挪威語及新挪威語：）是北大西洋個一個陸緣海，勒挪威西北方對開，北海搭格陵蘭海之間。

挪威海西面搭冰島海連牢，東北搭巴倫支海相鄰。勒西南面，冰島搭法羅群島之間個海底山脊拿大西洋外海搭挪威海分開。北面揚馬延海底山脊成為挪威海搭北冰洋之間個界線。東面是挪威，海岸線有冰川侵蝕形成個峽灣（fjørd）。
北極點

**北極**是地球頂北個場化，也叫**北極點**，緯度是北緯90°。該個點浪指任何方向儕是南面。

整個北極儕屬於北冰洋，北極勒結仔冰個海水浪向。
朗伊爾城

**朗伊爾城**（挪威語、英語：**Longyearbyen**）勒挪威屬地斯瓦爾巴群島（Svalbard）頂大個島──斯匹次卑爾根島（Spitsbergen），是該個群島個首府。朗伊爾城居民差弗多有1800人，當中挪威人居多，接下來是俄羅斯人。朗伊爾城是世界頂北個有蠻大人口個城市，因為俚極端個地理位置，也有窮多項世界最北之最列進世界紀錄。另外，住仔30人個新奧爾松（Ny-Ålesund）是比朗伊爾城加二北、人口頂稠密個小鎮。
斯匹次卑爾根島

**斯匹次卑爾根島**或者**史匹茲卑爾根島**是挪威下頭个斯瓦爾巴群島裏向頂大个島，靠近北極。島个面積差弗多39044 km²。斯匹次卑爾根島長450公里，闊40-225公里。因為緯度勒北極圈裏向，所以會得有極晝（4月到8月）搭極夜（11月到1月）現象。

斯匹次卑爾根島搭格陵蘭島之間个弗拉姆海峽東部个深層是北冰洋搭大西洋个水交換通道之一，叫西斯匹茲卑爾根流。
每日一天文圖

**每日一天文圖**（）網站是美國太空總署搭密西根科技大學（）提供個服務，特點是勒網站浪每日天提供一張宇宙弗一樣個圖片，還由專業個天文學家寫一份扼要個說明。照片弗需要特別注明確實個拍攝日腳，圖像有辰光也會重覆。但必過，圖片搭描述經常搭天文或者太空探測個時事搭界，圖像可以是一張照片、勒弗同個波長下頭拍的假色圖，或是藝術家個構想。從1995年6月16號個第一張開始，過去個圖儕畀APOD儲存好。美國太空總署、國家科學基金會搭密西根科技大學儕主動支持該個網站。圖樣作者是自然人或者弗屬於美國太空總署，所以APOD個圖弗同於美國太空總署其它個影像集，經常只是有版權個。台灣個國立成功大學物理系取得仔正體中文版個翻譯授權，每日天做翻譯工作。

## 註解

## 外部連結

* Astronomy Picture of the Day website
* 每日一天文圖正體中文站 
* 每日一天文图简体中文站 
* APOD日本語版
* APOD Archive
* About APOD, includes a list of mirror websites
* Greg Tracy's email delivery service
* Catalan official mirror
* 简体中文邮件列表
夫雷赫納爾德拉謝拉

**夫雷赫納爾德拉謝拉**（西班牙語：），是西班牙埃斯特雷馬杜拉巴達霍斯省個一個市鎮。總面積237平方公里，總人口5308（2001年），人口密度22人/平方公里。
埃斯特雷馬杜拉

**埃斯特雷馬杜拉**（****）是西班牙西部個一個自治區。包括卡塞雷斯省、巴達霍斯省。葡萄牙靠牢俚西面。首府是梅里達。

埃斯特雷馬杜拉土地面積是41634 km²，人口1083879。該個場化是交關西班牙探險家故鄉。
巴達霍斯省

**巴達霍斯省**是西班牙西部埃斯特雷馬杜拉自治區個一個省，接牢葡萄牙，勒1833年建省，面積21766平方公里，是西班牙面積頂大個省，2002年統計人口662808人，首府勒巴達霍斯。

## 外頭個網站
* 巴達霍斯省網站（西班牙語）
巴達霍斯

**巴達霍斯**（**Badajoz**，西班牙語發音：[baðaˈxoθ]）是西班牙個城市。巴達霍斯是巴達霍斯省個省會。屬於埃斯特雷馬杜拉自治區。摩爾人曾經勒該個場化建過要塞。巴達霍斯靠牢葡萄牙。從馬德里到里斯本個鐵路也經過該噠。
梅里達（西班牙）

**梅里達**（Mérida），全名「頂高貴、古老搭忠誠個城市梅里達」（Muy noble, antigua y leal ciudad de Mérida），是西班牙埃斯特雷馬杜拉大區個首府。2006年人口53915人。

建勒前25年，原名Emerita Augusta，是琉息太尼亞個首府。**梅里達個股考古集合體**（Archaeological Ensemble of Mérida）1993年畀列進世界文化遺產。
卡塞雷斯省

**卡塞雷斯省**是西班牙西部埃斯特雷馬杜拉自治區下頭個一個省，搭葡萄牙接牢，總面積19868平方公里，2008年統計全省人口412899，首府勒卡塞雷斯市，其中1/5人口住勒該噠。 

## 外頭個網站
* 卡塞雷斯省旅遊網
卡塞雷斯（西班牙）

**卡塞雷斯**（西班牙語：Cáceres）是西班牙城市，卡塞雷斯省個首府。陸地管轄面積1750.33km²，勒西班牙城市當中是頂大個。2007年人口普查數據是91606人。

卡塞雷斯城是羅馬人勒公元前25年建個。歷史浪經歷仔交關多戰爭。穆斯林統治辰光建個光塔現在已還保存仔30座。老城區還保留仔古代個城牆，裏向是完整個中世紀城鎮，朆受著任何現代建築破壞。因為混合仔古羅馬、伊斯蘭、哥特搭意大利文藝復興多種風格個建築，卡塞雷斯老城區勒1986年畀UNESCO登記成功世界文化遺產。

卡塞雷斯現在勒競爭2016年歐洲文化城市個稱號。

## 文化

卡塞雷斯博物館；有名個卡塞雷斯古城搭其城牆；交關多教堂。

## 教育
埃斯特雷馬杜拉大學勒卡塞雷斯有分校。

## 外頭個網站

* 官方網站
* Cáceres City Council website 
* Astronomical Observatory  
* Cáceresjoven - Website with information about Cáceres
國際空間站

**國際空間站**（，縮寫是***'；[[俄語]]：'''Междунаро́дная косми́ческая ста́нция'''，縮寫是***'）是一個勒近地軌道浪運行個科研設施，是人類歷史浪第九個載人個空間站，因為大氣阻力搭重新啟動等因素個影響，國際空間站軌道個實際高度經常會漂移。空間站個主要功能是作為勒微重力環境下頭個研究實驗室，研究領域包括生物學、物理學、天文學、地理學、氣象學等，目前由6個國家或者地區合作運轉，包括美国国家航空航天局、俄罗斯航天国家集团、日本宇宙航空研究開发機構、加拿大太空局、巴西航天局搭歐洲空間局（成員國英國、愛爾蘭、葡萄牙、奥地利搭芬蘭朆參加國際空間站計劃，希臘搭盧森堡是勒計劃開始之後加入歐洲空間局個）。中國曾經表達過參與國際空間站建設個意向，必過美国出于政治因素反对，最終畀排斥勒外頭。到現在為止，已經有來自交關多國家個航天員登上國際空間站執行任務，但必過儕是美國或者俄羅斯主導個航天計劃，其中還包括7個太空遊客。

2022年1月份，美国国家航空航天局宣佈計劃来勒2031年1月份让國際空間站退役，拿伊引导到南太平洋个偏遠地區。

2022年7月26号，俄罗斯方面表示会得来勒2024年以後退出国际空间站。

## 參考
2015年9月13號日食

**2015年9月13號日食**是一趟日偏食，勒2015年9月13號發生。新月箇日天（就是朔日），地球浪看過去月亮搭太陽個角距離極小，該歇辰光月亮如果齊巧勒月球交點附近，穿過太陽搭地球當中，搭地球、太陽接近一直線，就會得出現日食。月球本影接觸地球表面，讓該個區域完全嘸不陽光，就是日全食，同時勒本影兩嗨邊幾千公里個半影範圍裡向遮脫一部分陽光，出現日偏食。該趟日偏食月球偏南，出現勒非洲南部搭東南極洲大部。

## 日食個請況
### 出現區域
該趟日偏食可以勒安哥拉南部、贊比亞南部、馬拉維南部、莫桑比克中部搭南部、馬達加斯加中部搭南部，還有納米比亞、博茨瓦納、津巴布韋、斯威士蘭、南非、萊索托六國全境搭苦盖浪群岛、赫德島搭仔麥克唐納群島還有東南極洲個大部分地區看見。

### 基本參數
* 類型：日偏食
* 食分頂大處（勒南極洲毛德皇后地西北部海岸附近）資料：
** 辰光：2015年9月13號6:54:11.4（UTC）
** 場化：
** 食分：0.7875（日食帶裏向頂大）

## 資料來源
哈拉雷

**哈拉雷**（英語：Harare，老底子叫**索爾茲伯里**，英語：Salisbury），津巴布韋首都。市區人口1600000，都會區人口2800000（2006年）。年降水量差弗多1000毫米，年均氣溫18℃。常年風涼得像煞春天，四季宜人。附近鉻礦搭金礦開採交關多。周邊是津巴布韋頂頂富庶個農牧業區。商業繁榮，農礦產品貿易甚盛，是世界頂大個菸草集散市場之一。有蠻大個捲菸、煉油、化肥、紡織等工廠，還有造紙、金屬加工、橡膠、食品、車輛修配等工業。交通中心。鐵路、公路通往境內各主要城鎮搭莫桑比克、博茨瓦納、南非。有國際航空站哈拉雷國際機場。有菸葉研究站搭大學、博物館、藝術館。歐洲式現代化城市，環境優美，布局整齊，多公園、綠地。市區個中南部是商業區，北部搭東部是高級住宅區，有一幢幢圍有樹籬，擁有花園、草坪搭游泳池個小別墅。有點豪華個俱樂部搭高爾夫球場等娛樂場所，穿插勒當中。西南部個哈拉雷區，房屋低矮，街道狹窄，是老底子殖民者劃畀黑人住個場化。
盧薩卡

**盧薩卡**（****）是非洲東南部內陸國家贊比亞個首都，盧薩卡勒贊比亞個東南部，海拔差弗多1400米個高原浪向。因為贊比亞是產銅礦個內陸國，盧薩卡有鐵路通到鄰國坦桑尼亞來運銅出口，有「銅都」個稱號。

盧薩卡是1905年歐洲殖民者造個，用個是當地部落酋長個名字。因為俚勒國家個中部，1935年取代利文斯通成為當時英屬殖民地北羅德西亞頂大個城市。1964年成為新獨立個贊比亞首都。


File:Lusaka (Zambia) at dusk..jpg|沙塵暴
File:Zambia Supreme Court.JPG|最高法院
File:Lusaka International Airport.jpg|盧薩卡機場
File:Lusaka - Manda Hill Shopping Centre.JPG|馬妲丘
File:Lusaka1GFI.JPG|貧民區
莫桑比克

**莫桑比克共和國**（葡萄牙語：República de Moçambique），老底子翻譯成功**莫三鼻給**，勒非洲南部，靠牢印度洋，搭馬達加斯加隔仔莫桑比克海峽，官方語言是葡萄牙語，人口1920多萬，1975年脫離葡萄牙殖民地身分獨立。雖然搭英國嘸不憲制關係，但必過勒1995年以特殊例子加入英聯邦；因為經濟弗大好，外加老底子是社會主義國家，國內經濟等數值专门拿得來搭人口差弗多個朝鮮比較。
馬達加斯加

**馬達加斯加共和國**（馬拉加斯語：Repoblikan'i Madagasikara [republiˈkʲan madaɡasˈkʲarə̥]，法文：République de Madagascar）簡稱**馬達加斯加**，老底子叫**馬爾加什共和國**，是一個*非洲*東南部近海個印度洋島國，包括馬達加斯加島（世界第四大島）搭仔周邊交關多小點個島，首都是塔那那利佛。岡瓦那超大陸勒早侏羅紀解體過後，馬達加斯加島勒差弗多8800萬年前頭從印度板塊分裂，當地個原生動植物所以勒相對隔離個自然條件下頭演化。馬達加斯加也成為仔生物多樣性熱點地區，90%個野生動植物儕是馬達加斯加獨有個。但必過，島浪多樣化個生態系統搭獨特個野生動植物種類也越來越受著增長窮快個人口侵占個威脅。
納米比亞

**納米比亞共和國**（英語：The Republic of Namibia）勒非洲西南部，北面靠牢尚比亚搭安哥拉，東面連牢博茨瓦納，南面接牢南非。納米比亞1990年3月21號從南非統治下頭獨立。現在人口差弗多200萬。

海拔1000-2000米，乾旱少雨，屬於亞熱帶、半沙漠性氣候。全國分成功13個行政區搭50個地方政府，首都溫得和克。地图高头比较突出个是东北面深入非洲腹地个、狭长个卡普里维地带，渠实际上1890年德国搭英国交换殖民地后搞落个，箇恁德国理论上好通过尚比西河咾啥连接纳米比亚搭坦尚尼亚东西两块殖民地。但是此地本生居住个是洛齐人，莫名其妙併入纳米比亚之后成为少数民族。
溫得和克

**溫得和克**（英語：Windhoek），納米比亞首都，面積645平方公里，人口230000。

溫得和克建勒1890年10月18號，1892年成為德屬西南非個首府，第一次世界大戰辰光畀南非佔領，1990年納米比亞獨立過後成為仔首都。是納米比亞工商業中心搭交通樞紐。畜產品貿易窮行，是世界浪有名氣個卡拉庫爾羔羊皮集散地，同時紡織品搭食品加工業也交關發達。

## 友好城市
上海
馬拉維

**馬拉維**，正式全名**馬拉維共和國**（齊切瓦語：Dziko la Malaŵi；英語：Republic of Malawi）是非洲東南部個內陸國家，接牢贊比亞、莫桑比克搭坦桑尼亞。位置勒南緯9°45'-17°16'，東經32°35'-35°24'。首都利隆圭，勒馬拉維個中部。
利隆圭

**利隆圭**（英語搭奇契瓦語：Lilongwe）是馬拉維個首都（1975年1月從松巴遷過來）、第二大城市，勒馬拉維中西部利隆圭河邊浪。

## 姊妹都市
* 盧薩卡（）
* 哈拉雷（）
* 開羅（）
* 台北（）
* 北京（）
斯威士蘭

**斯威士兰王国**（英语：Kingdom of Swaziland，Umbuso weSwatini）是非洲南部个內陆國家，北、西、南三面畀南非共和国包牢，东北面搭莫桑比克连牢。国名個拼写搭欧洲個瑞士相近，一经混勒一淘所以叫「非洲瑞士」。
南卡罗来纳州

**南卡罗来纳州**()是一个立在美国东南面个联邦州。迭个州北面是北卡罗来纳州。西南面是乔治亚州。东面面朝大西洋。

迭个地方立在1708年作为南卡罗来纳省出现，是英国勒拉美洲个殖民地之一。立在18世纪，是一个有交关黑奴搭种植园个场化。1788年，此地作为十三个美利坚合众国个创始州之一加入联邦。立在1860年，加入美国邦联，退出联邦并参加南北战争。1868年，重新加入合众国。

乃朝，南卡罗来纳州是美国第40大州，并有第24位个人口。此地个GDP立在2013年达到1860亿美金。年增长率为3.13%。南卡罗来纳州下头有46个郡。本州顶顶大个城市，是哥伦比亚市。立在2013年，有人口13万多人。

南卡罗来纳州是一个典型个红脖州，居民多数侪信奉基督教，并支持共和党。民风淳朴。
京都大学

**京都大学**（日文：京都大学／きょうとだいがく），简称**京大**（きょうだい），是一座立在日本京都府京都市个综合大学。前身是大日本帝国第二家帝国大学——**京都帝国大学**。京都大学是世界一流名校，有10人获得诺贝尔奖。迭个学堂以理工科见长。弗过，近年也涌现出森见登美彦在内个蛮多有名小说家。
东京大学

**東京大学**（日文：東京大学／とうきょうだいがく）简称**东大**(とうだい),是一所立在日本首都东京市个国立大学。前身是大日本帝国第一所帝国大学—东京帝国大学。1877年开校。迭个学堂是日本第一所现代大学。乃朝是日本排名第一个学堂，也是世界一流学堂。有超过10位诺贝尔奖获得人。更产生交交关关个日本内阁总理大臣搭政客。立在日本有绝对个影响力。

## 外部连接
* 东京大学网站
九州大学

**九州大学**(假名：きゅうしゅうだいがく），是一所立在日本福冈县福冈市个国立大学。迭个学堂前身是1911年设置个九州帝国大学。简称**九大**（きゅうだい）。乃朝，九州大学是九州地区排名第一个学堂，立在日本全国排名前十。
東南極洲

**東南極洲**也叫**大南極洲**，是南極洲橫貫南極山脈靠近印度洋搭大西洋一側個場化，佔仔整個南極大陸差弗多三分之二，包括科茨地、毛德皇后地、恩德比地、麥克羅伯特森地、瑪麗皇后地、威爾克斯地、阿德利蘭、喬治五世地、維多利亞地等地區。大部分儕勒東半球。該個地區畀認為是地球上頂頂冷、乾燥個地區。
毛德皇后地

**毛德皇后地**（Queen Maud Land），南極洲大陸東部個一塊區域，勒西經20度到東經45度之間，面積差弗多250萬平方公里，挪威勒1938年1月14號對該個場化提出主權要求，但必過根據南極條約畀凍結。挪威探險家阿蒙森用挪威王后毛德王后來畀該個場化起名字。

第二次世界大戰辰光，德國對東經20度到西經10度個南極大陸提出領土要求，還入侵仔毛德皇后地，拿挪威勒箇噠點個研究人員扣仔下來。


File:Southern_Drygalski_Mountains.jpg|南方冰山區
File:Troll_research_station_Antarctica.JPG|研究點
File:P%C3%A9trel_des_neiges_-_Snow_Petrel.jpg|雪海燕
File:SANAE_IV_from_above_the_northern_buttress.jpg|SANAE_IV研究基地
File:Fimbul_ice_shelf_mooring_Norwegian_Expedition.JPG|冬季裝備
File:Holtanna.jpg|Die Holtanna山


## 外頭個網站
* 挪威極點機構
**Alpinist Magazine Climbing Notes**-First Ascents in Queen Maud Land
* Windmill Spire 
* West Summit of Fernis
* Wohlthat Massif
* 關於西毛德皇后地個圖、地圖搭文件集
橫貫南極山脈

**橫貫南極山脈**是南極大陸個三個主要山脈之一。從維多利亞地延伸到威德爾海。山脈總長度3500公里，是地球浪頂長個山脈之一，該個山脈拿南極洲分成功東南極洲搭西南極洲。平均海拔達4500米。山脈個支系有亞伯特王子山脈等。

## 歷史
該山脈一開始是詹姆斯·克拉克·羅斯發現個。

## 參考文獻

*C.Michael Hogan. 2011. ''Ross Sea''. Eds. P.Saundry & C.J.Cleveland. Encyclopedia of Earth. National Council for Science and the Environment. Washington DC

## 外頭個網站

* Map of the Transantarctic Mountains
* Transantarctic Mountains at Peakbagger.com
維多利亞地

**維多利亞地**是南極洲浪個一個地區，勒羅斯海東面，威爾克斯地西面。該個場化勒1841年由詹姆斯·克拉克·羅斯發現，用維多利亞女王畀該個場化起名字。早起個探險者有道格拉斯·梅森搭詹姆斯·克拉克·羅斯。

## 地理
維多利亞地是一個高個台地，有冰層蓋勒浪；沿岸搭沿海個島浪有世界頂大個火山群之一。該個地區包括橫貫南極山脈。
羅斯海

**羅斯海**是南太平洋深進南極洲個大海灣，勒羅斯陸緣冰北面，維多利亞地搭瑪麗伯德地之間，西經158°－東經170°之間。詹姆斯·克拉克·羅斯勒1841年發現。羅斯海個西部有羅斯島搭伊里布斯山，東部有羅斯福島。

面積差弗多96萬平方公里，一般水深500－700米，表面水溫-2－0℃；行東南風，沿岸流從東朝西；全年覆蓋有冰層，冰山蠻多。

## 外頭個網站
* 羅斯海地區個地質學 
* 羅斯海
妈祖

**媽祖**（莆仙文：Mâ-cô；閩南文：Má-chó͘；閩東文：Mā-cū）是立在东亚大陆東南沿海个闽地作为中心、传播到東亞东段海域（琉球、日本）搭東南亞沿海地區个一种海神信仰。
赫德島搭仔麥克唐納群島

**赫德島搭仔麥克唐納群島**（，簡稱：HIMI），南冰洋嘸不人住個荒島，1947年開始劃進澳大利亞海外領地，1997年畀選出來做世界自然遺產（亞洲、大洋洲地區）。

赫德島以南差弗多1600公里好到南極洲邊沿。除脫南極洲搭面積比1000平方公里小個島弗算，赫德島方圓3700公里範圍裏向儕是海洋，看弗見陸地。岛浪有蠻稀少個原始狀態島嶼生態系統，其中大本山個莫森峰海拔2745米，是澳大利亞頂頂高個山。

赫德島80%儕畀冰川覆蓋，麥克唐納島個火山沉睡仔75000年，勒1992年亦噴發哉，最近一趟是2005年8月10號，火山噴發幾乎拿島浪個植被一塌刮子儕弄嘸不脫哉。但必過噴發也讓島個面積提升到仔2.45平方千米。

## 附近城市

嘸不人住，面積412平方公里

下頭列出來赫德島附近個大城市（方位按照赫德島做量度點）：
萊索托

**萊索托王國**（塞索托語：Mmuso wa Lesotho，英語：Kingdom of Lesotho），簡稱**萊索托**，勒非洲南部，全世界頂大個國中之國，整個國家儕畀南非共和國包牢，邊境線長909公里。因為勒高原浪，萊索托也叫「天空王國」。

## 參考
厦门市

**厦门市**（闽南文白話字：Ē-mn̂g-chhī，閩拼：Ê-bbńg-cî，國際音標：/e˨˩ bŋ̍˨ tsʰi˨/）简称叫做**鷺**，是东亚沿海个一个城市，乃朝属于中华人民共和国福建省管辖，是15个副省级城市当中个一个。2020年，有人口516.4万人，勒福建省里排名第三。同时，厦门也是乃朝闽南地区个重要中心城市，有邪气浓个闽南文化气氛搭小清新氛围。

## 教育
* 厦门大学
与那国岛

**与那国岛**（琉球名：渡難島 琉球罗马字：ドゥナン チマ，假名：よなぐにじま 罗马字：Yonaguni-jima）是东亚琉球列岛当中八重山群岛顶顶西面个一个岛屿。历史浪属于琉球王国。乃朝属于日本冲绳县管辖。人口一千多人。搭台湾距离老近，到日本本土却邪气远。
科举

**科举**，是从隋唐开始发展出来，到明朝、清朝登峰造极个官僚选拔制度。是东亚地区长期遵循个一种制度。迭个制度弗问考生个家庭门第出生，号称一切侪看考试个成绩。科举制度实施之后，门阀贵族逐步衰落，寒门开始成为所谓个士大夫。弗过，立在日本，迭个制度实行老弗成功，反过来被日本武士所代表个地方土豪贵族制取代。因为实行科举，交关读书人搭知识分子拿一辈子放到迭个考试高头去，带来交关社会问题。同时，因为考试内容搭现实脱节，选拔出来个人也弗一定有管理能力。有名个小说《儒林外史》对此有蛮深刻个描绘。
公务员

**公务员**（英文：Civil servant)是一个从英文当中翻译过来个词汇，基本可以搭公职人员等同。立在老早，对伊拉个称呼是官吏。
多闻天王

**多聞天王**（梵文：वैश्रवण，罗马字： Vaiśravaṇa；巴利文：Vessavaṇa），另外一个更加有名个名号是**毗沙門天**（有辰光也写作「毘沙門天」），是佛教个一个護法神，是夜叉搭羅剎个统领，居住四天王天，守衛梵天之門。畀人认为是北方个守護神搭知識之神、財神，也是一個很重要的武神，立在唐朝，多闻天王作为军神遭到广泛崇拜，弗过，到日本之后，又称为所谓七福神当中个一个，一般立在日本大多寫成「毘沙門天」。
百万人民倒扁运动

**百万人民倒扁运动**(正体字：百萬人民倒扁運動），诨名**红衫军运动**，是2006年8月12号开始，由台湾民进党个前主席施明德搞出来个政治运动。具体是要求迭个辰光个中华民国总统陈水扁为自家立在国务机要费案搭家人相关个老多贪腐案件负责，引咎下台。
洪秀柱

**洪秀柱**（1948年4月7号生）是乃朝中华民国中国国民党个女政客，立在台北出生，籍贯浙江。是中国国民党当中原教旨主义代表人物，因为发言攻击性强闻名。2015年，伊参加中华民国总统竞选，获得党内个提名，弗过立在7月开始选举后，因为言论问题，遭到抵制。10月份，遭到强行掉包。被朱立伦取代。2016年1月，国民党大选惨败之后，伊声称要竞选中国国民党主席。2016年3月当选。

## 言论
洪秀柱是有名个大中华主义者，鼓吹一个中国，并要求一中同表，之前九十年代，伊搭国民党内部个保守派关系也邪气密切。乃朝台湾新党交关人，搭伊私人关系老好。所以也有报道讲，假使伊当选党主席，会拿国民党搭新党合并，回到原教旨主义个老路高头去。
龙应台

龙应台（1952年2月13号- ），是中华民国个作家。父亲是湖湘人，母亲是吴越人。出版过蛮多书籍，代表性个包括《野火集》、《大江大海一九四九》等。伊同时也是一个官僚，出任过中华民国文化部长。

## 著作
*《龙应台评小说》
*《野火集》
*《写给台湾个信》
*《看世纪末向你走来》
*《美丽个权利》
余光中

**余光中**（） ，是中华民国个一个作家，出生立在南京市，籍贯福建。先時是国立中山大学讲座教授。之前还担当过迭个学堂个文学院院长，香港中文大学联合书院中文系系主任等。早年，是台湾蓝星诗社个核心人物。伊属于泛蓝阵营，对台湾乡土文学有反对态度，立在1980年代，曾经拿台湾乡土文学称呼为文革。
余秋雨

**余秋雨**（），生勒浙江余姚，长勒上海。是上海戏剧学院个教授，出版过老多散文集，立在21世纪初中华人民共和国个市场中，是畅销作家。伊个作品欢喜用中国文人个视觉解读文明搭历史，弗过也畀人指出存在邪气多毛病搭错误。

## 著作
*《文化苦旅》
*《行者无疆》
*《千年一叹》
*《山居笔记》
*《借我一生》
*《笛声何处》
*《寻觅中华》
壯族

**壯族**（原名：**僮族**，壮文：Bouxcuengh），是一個生活立在東亞搭東南亞過渡地帶個大型族群。人口超過1500萬，是乃朝中華人民共和國認定個55個少數民族當中，人口頂頂多個一個。伊拉大規模聚居立在廣西。所以，廣西乃朝個名稱是廣西壯族自治區。壯族個祖先是百越人，乃朝搭交關東南亞族群也有親緣關係。
脱北者

**脱北者**（탈북자）也叫做逃北者，老早叫做**归顺者**（귀순자）。是大韩民国官方，对从朝鲜逃出来个朝鲜人个称呼。
会宁囚场

**会宁囚场**(朝鲜文：회령 정치범수용소）是乃朝朝鲜专门关押伊拉政治犯个一处场化。具体位置立在中国搭朝鲜个边界旁边个会宁。一般脱北者个家属侪要畀关到此地，进行强迫个劳动搭再教育。有报道讲，朝鲜还立在此地对犯人进行人体试验。
自由時報

《**自由时报**》，是1980年4月17号创建个一个台湾本土报纸。创始人是台湾个本土派人士林荣三。是一份支持台湾民进党个泛绿倾向个报纸。欢喜以台湾意识看待问题，对中国统一抱有反对态度。
李嘉誠

**李嘉诚**（sir Ka-shing Li），是广东潮州出身个香港企业家。1940年到香港，白手起家创办长江集团。2015年，李嘉诚拿家产侪转移到欧美，撤出中国市场。
黄安（艺人）

**黃安**（1962年12月8日－）是一個生勒台灣個藝人。九十年代搭台灣交關藝人鬧翻，所以到北京發展。弗過立在中国大陆發展也弗順利。2015年年末，開始頻繁舉報台獨藝人。2016年1月，舉報周子瑜台獨，釀成台灣交關憤慨，遭到台灣島內封殺。
西门町

**西门町**（閩南语：Se-mn̂g-ting），立在台湾台北市个一个邪气闹猛个场化，是乃朝台湾一个高档消费圈，以吸引年轻人为主。
清境农场

**清境农场**是一个立在台湾南投县个农场。海拔1700-2000米。是中华民国国军开发出来个地方。搭武陵农场、福寿山农场一道，合称台湾三大高山农场。有交关云南人住在此地。
眷村

**眷村**是中国国民党败退到台湾之后，为安置搭自家一道来个国民党家属，修造个村落，有交交关关外省人住在里向。伊拉来自中华民国老早各个省份，弗过，侪搭个辰光个台湾本地人弗接触，还对伊拉嘲笑。眷村大部分侪是比较简陋个房屋。立在陈水扁上台之后，开启对眷村个改造。眷村一般是泛蓝阵营个铁票，一边倒支持中国国民党。
宋美龄

**宋美齡**（，），出身宋嘉澍家族，出生垃上海公共租界，祖籍海南文昌，是宋霭龄搭宋庆龄个妹妹。是蒋中正个第四任老婆，也是伊顶顶出名个老婆。是中华民国历史浪顶有名个总统夫人。对中国近代历史有重要影响。

## 参考
潘玮柏

**潘玮柏**（，），是一位生勒美国个台湾歌手，拥有美国搭中华民国双重国籍。

## 参考来源
中正纪念堂

**中正纪念堂**是蒋经国为伊个爸爸——中华民国总统、中国国民党总裁蒋中正建个纪念性建筑物。面积25万平方公尺，主楼高度76公尺。里向有蒋中正造像，还有交关蒋中正个文物。
周杰伦

**周杰伦**（, ）生勒台湾台北县（今朝个新北市），是乃朝台湾有名个流行歌星。立在中国有邪气多个粉丝。伊老早个女朋友包括蔡依林搭侯佩岑。
郭台铭

**郭台铭**( 英文：Terry Gou，1950年10月18号-），是台湾出身个外省人，籍贯山西。立在台北县出身。创立富士康科技集团。是台湾数一数二个富人。
中南海

**中南海**是一个立在中国北京市西城区西长安街个大型宫殿衙门，立在故宫紫禁城个左边，北海公园个前方。乃朝是中华人民共和国国务院、中共中央书记处搭中共中央办公厅等衙门个所在地。
白骨精

**白骨精**，也叫做**白骨夫人**、**尸魔**。是明朝个小说《西游记》当中个角色，立在小说个前半段出现。是一个山大王。要拿唐僧吃脱。为此，变成各种各样形象，蒙骗玄奘。弗过，趟趟侪畀孙悟空发觉。直到挨末一趟，让唐僧拿孙悟空赶走，才成功把唐僧捉牢，准备吃。后势来，孙悟空请来观音菩萨，一道救出自家师傅，拿白骨精杀脱。
云冈石窟

**雲岡石窟**是一处立在东亚大陆高头个佛教大型雕塑洞穴。具体位置立在山西大同市个郊外。是北魏王朝辰光开始修造个。主体石窟立在5世纪挨末阶段完成。因为迭个辰光北魏搭中亚、波斯交流邪气多，所以，迭个石窟也带有明显个西域色彩。
龙门石窟

**龙门石窟**是一处立在东亚大陆高头个佛教大型雕塑洞穴。具体位置立在河南洛阳市个郊外。是北魏王朝迁都到北魏洛阳之后开始修造个。主体石窟立在5世纪早期阶段完成。因为迭个辰光北魏搭汉化，全方位放弃自家个族群习俗。所以，迭个石窟也带有明显个交融色彩。到唐朝辰光，对该石窟个修造继续进行。乃朝保存下来个佛像有10万多座。


Longmen-Grotten-20-2012-gje.jpg
Longmen-Grotten-Fengxian Si-20-2012-gje.jpg
Longmen-Grotten-Fengxian Si-18-2012-gje.jpg
Longmen-Grotten-36-Pfingstrosenstein-2012-gje.jpg
Longmen-Grotten-12-2012-gje.jpg
Longmen-Grotten-58-2012-gje.jpg
Longmen-Grotten-Xiangshan-Tempel-12-2012-gje.jpg
莫高窟

**莫高窟**，一般也叫**千佛洞**，是一座立在内亚深处个佛教洞穴遗留。具体位置立在中华人民共和国甘肃省敦煌市。因为保留有从4世纪开始，一直到14世纪此地伊斯兰化之前一千多年个珍贵文物闻名于世。19世纪挨末阶段，交关敦煌个文物被发现，带到欧美国家。成为代表中国唐朝文化个宝贵资源。
禅宗

**禅宗**是菩提达摩创造出来个一个汉传佛教宗派，在六祖慧能手里向得到发扬。8世纪之后，为仔社会结构变化搭士大夫文人集团崛起，慢慢较取代老早组织性比较严密、追求基层关系个别个佛教门派，成为汉传佛教个主流。在五代十国搭宋朝，貤陆续传入朝鲜半岛搭日本。禅宗弗重视教义个阐述搭佛理，追求个人觉悟，邪气适合有排宋朝开始掌握话语权个文人。外加好依附立在程朱理学有统治地位个系统当中。明朝之后，禅宗就成为交关人对佛教个大部分认识。乃朝禅宗也是中华人民共和国个主要宗派之一，搭净土宗一道，占据爻大部分寺舍。

## 禅宗个种类
禅宗主要有两个种类：**曹洞宗**搭**临济宗**。曹洞宗强调"**默照禅**", 强调"**只管打坐**", 勒禅坐个辰光观照内心；**临济宗**呢就强调"**公案**"搭"**话头禅**", 从每一则故事里向悟得佛法。

## 主要经典
**慧能**：『六祖坛经』

**臨濟義玄**：『臨濟錄』

**[[道元]]：『**正法眼藏**』**、**『**修證義**』**

**普濟**：**『**五燈會元**』**

## 代表人物
**禅宗**：慧能

**[[曹洞宗]]**：洞山良价、天童如浄、道元

**临济宗**：臨濟義玄、白隱慧鶴

**两者结合**：釋聖嚴

## 代表寺院搭组织

### 禅宗
一般性认为，禅宗个祖庭在达摩祖师圆寂个河南登封市少林寺。

法鼓山（台湾）

### 曹洞宗

#### 日本
永平寺（福井縣）—— 曹洞宗大本山

#### 中国
湧泉寺（福州）

### 临济宗

#### 日本
建仁寺（京都府京都市）——临济宗大本山

#### 中国
临济寺（河北省正定县）——临济宗祖庭
克格勃

**克格勃**，全称是**国家安全委员会**（俄文：Комите́т госуда́рственной безопа́сности），是苏联立在1920年代成立个一个特务组织，专门负责搜集情报，弹压内部反对声音并对外进行渗透。立在冷战当中，克格勃名声邪气响亮。乃朝俄罗斯个总统普京，就是克格勃系统出身。
张家口市

**张家口市**是一个立在东北亚到内亚当中个城市。乃朝属于中华人民共和国河北省管辖。是一个地级市。立在中华人民共和国首都北京个西北面。也是连接北京搭内蒙古个重要城市。

从老早开始，此地就是大一统帝国搭内亚游牧部落争夺个边境地带，立在明朝，更开始成为长城高头个防御重镇。
嘉峪关

**嘉峪关**是长城顶顶西面个关卡，立在内亚个甘肃西面，乃朝立在甘肃省嘉峪关市境内。
雁门关

**雁门关**，是一个立在华北地区山西省个关卡。具体立在山西忻州市代县北面20公里个雁门山当中。搭宁武关、偏关一道，合称**外三关**。

## 得名
雁门山个名号，来自此地东西两边山坡个对峙。古代人认为迭个山谷邪气陡峭，只有飞雁好立在当中通过。所以用迭个名字。

## 重要性
**雁门关**个重要性，是因为迭个关卡拿内亚到华北平原个通道切断，只要守住此地，中原个大一统帝国就好拿游牧民族抵挡在外。金庸小说书《天龙八部》当中个交关情节侪是立在雁门关外发生个。包括萧峰母亲个殉难搭结尾段落萧峰个自裁。
庫頁島

**庫頁島**，日本嗰講法叫**樺太**（），羅宋嗰講法叫**薩哈林**（），是一座立在东北亚个岛屿，立在北海道岛个北面。迭个岛屿外形狭长，资源丰富。乃朝屬於羅宋管辖，行政高头属于萨哈林州，有人口50万左右。

立在清朝辰光，满清帝国对此地施加影响。弗过，无直接统治过。到19世纪，日本搭羅宋先后扩张到迭个岛屿。到1870年代，日本放弃对迭个岛屿个所有权，交换千岛群岛所有权。到1905年日俄战争结束之后，又重新获得迭个岛屿南面个控制权。弗过，第二次世界大战结束之后，整个岛屿又回到苏联个控制下头哉。
料羅灣海戰

**料羅灣海戰**是立在明朝挨末階段崇禎帝統治辰光，明帝國搭荷蘭東印度公司之間暴發個一場海上戰爭。具體個起因是荷蘭東印度公司對明帝國個貿易政策忍耐達到極限，想用武力手段解決問題。1633年10月22號，明帝國糾集東南沿海個大部分水軍，又調集詔安個海盜鄭芝龍個私人武裝，用絕對優勢兵力對荷蘭軍艦開戰。最後，因為鄭家個原因，獲得勝利。荷蘭人退出東亞海洋貿易角逐，鄭氏海軍控制東亞海上貿易。
郭怀一事件

**郭怀一**事件是一个立在荷属台湾阶段发生个大规模民变事体。具体是1652年甘蔗欠收，台湾个闽南移民对荷兰殖民官员个税收感到压力，荷兰人又弗体谅伊拉，终于激发郭怀一为头个暴乱。之后，有3000到4000個人卷入，荷兰人用十几日，调集部队搭原住民帮忙，再成功平定。
贝吉·凯德·伊色比西

贝吉·凯德·伊色比西（法文：Béji Caïd Essebsi；阿拉伯文：الباجي قائد السبسي‎；英文：Beji Caid Essebsi，1926年11月26日－）是乃朝北非国家突尼斯个一位律师搭政治家，长期混迹突尼斯个政界。先后担当过内政部长、国防部长、外交部长搭突尼斯总理，2014年，代表世俗派参与角逐大选，并成功当选总统。
柯文哲

**柯文哲**（闽南语：Koa Bûn-tiat，），是台湾新竹市出身个本省人。从台湾大学毕业，长期担任外科医师，也成为民众党个政治人物。2014年拿连战个儿子连胜文击败，当选台北市市长，2018年连任。2019年，伊创立台湾民众党，担任党主席。2023年2月，柯文哲正式从台大医院退休，积极从政。2024年8月29号，因貪污政治献金而暂停民众党主席职务，31号又畀廉政署关进去调查哉。
绥远城

**绥远城**，是一座立在内亚个驻防性质城池，1731年由清帝国修造，目的是拿八旗驻防到此地，就近监控蒙古人。到20世纪初，搭老早个归化城一道，构成归绥市。也就是乃朝个**呼和浩特市**。
马占山

**马占山**（1885年11月30号—1950年11月29号），字**秀芳**。吉林人，伊是东北军头目之一。曾经率部抗击日本。

## 参考文献

## 参考书籍
* }}
* {{lang|ja|
*
连胜文

**连胜文**（1970年2月3日－），是台湾个政治人物搭商人。是连横个后代，祖父是连震东，爸爸是中国国民党个大佬连战。伊从小依靠爸爸个关系，一路保送上学堂，弗过学习成绩弗大灵光。毕业之后，混迹商界。2014年参加台北市市长选举，畀无党籍个柯文哲击败。

## 语言
连胜文从小讲台湾国语长大，对台语掌握能力比较推板。2014年，为参加大选，让别人帮自家特训，弗过还是口音怪异，只好讲一些短小个句子。搭柯文哲流利个台语，形成明显对比。
连战

**連戰**（1936年8月27號－），字**永平**，是臺灣个政治人物。伊拉老爹是連橫，爺是連震東，兒子是連勝文。形成龐大个家族脈絡。連戰立在中國陝西个西安市出生。後首来回到自家个祖籍地臺灣，並參與政治活動，長期擔當中國國民黨个高層官僚，是乃朝國民黨个大佬。2000年、2004年，連戰先後角逐中華民國總統隻位置，弗過，全輸脫。2005年，伊跑到中華人民共和國去拜訪个辰光个國家主席胡錦濤，開啓中國國民黨親近大陸个方針。之後，伊多𡉑跑到北京去搭中國个高官碰頭。
宋楚瑜

**宋楚瑜**(），是中华民国(台湾）个政客，出身湖南省湘潭县。伊爸爸是中国国民党个将领。1949年搭父亲一道跑到台湾。之后，出任官僚，长期立在台湾个官场高头滚打，到1990年代，声望老大，引发搭李登辉个矛盾。自立门户，创立亲民党，并立在2000年中华民国总统个角逐当中，差点当选。之后，伊又多趟搅局总统竞选。同时，搭连战一样，伊还蛮欢喜去中国进行访问，搭中国个官僚有蛮好个私人关系。
邓丽君

**鄧麗君**（英文：Teresa Teng，1953年1月29号—1995年5月8号）是生勒台湾云林县个外省人，也是中华民国迁移到台湾之后出现过个顶顶有名歌星之一。

## 也好看看
* 淡淡幽情
明治维新

**明治维新**（日文：明治維新 假名：めいじいしん）是日本勒1860年代末到1880年代辰光，以出自萨摩藩、长州藩等西南面地区个維新志士為核心個民族統一主義搭西化改革運動。明治维新个开始辰光一般畀人认为是戊辰战争结束，一直持续到日俄战争日本胜利，成为列强个一员。當時辰光該個改革運動叫**御一新**或者**一新**，後歇來個人拿該個當明治天皇辰光個運動，叫俚「明治維新」。

明治維新辰光，由「薩長土肥」藩士成立個新政權勒戊辰戰爭當中消滅德川幕府搭反抗者，搞版籍奉還，結束仔600幾年長個武士封建制度，建立日本近世頭一個統一個中央集權政府。政治浪，俚篤同過推行天皇親政搭推行議會政治（合議）個精神，力圖建立學西方三權分立個新式政府，爭取軋進西方列強當中；经济浪推動財政統一，穩定幕府後期嚴重欠債個國家財政，還搞殖產興業，學歐美個技術，搞工業化浪潮；社會浪提倡「文明開化」，大力发展教育等措施；對外關係浪，除脫推動廢脫搭列強簽個不平等條約，還積極開發蝦夷地搭仔打進琉球，拿出交關強硬個姿態，幫後歇來日韓合併個發展積極鋪路。

明治維新勒日本近代史浪是窮關鍵個角色，俚建立起穩固個中央政府搭新個社會體系，藩閥搭大資本家代替仔老早頭武士統治個階級政治，打下仔弗可逆個現代化基礎，讓日本快速發展，後歇來可以軋進世界強國，日本近代化從該歇辰光開始。
布雷达

**布雷达**(荷兰文：Breda)是欧洲荷兰个一个城市，名字来源于荷兰文当中，是[宽阔个阿河]（Brede Aa)个意思。迭个城市立在中世纪辰光是神圣罗马帝国个直辖市。弗过还是一直有自家个自治权。立在八十年战争当中，布雷达成为一个军事要塞。三十年战争当中，西班牙陆军对此地开展包围，并迫使荷兰人投降。为此，西班牙专门创作名作布雷达受降图作为纪念。你按照，布雷达有人口18万，假使拿都会区也算进来，有人口32万。
中南

**中南地區**是指中國地理上勒中國中南部區域，由華中個一部分省級行政單位搭華南組成。

地理浪個中南地區包括：

*河南省，簡稱「豫」
*湖北省，簡稱「鄂」
*湖南省，簡稱「湘」
*廣東省，簡稱「粵」
*廣西壯族自治區，簡稱「桂」
*海南省，簡稱「瓊」
*香港特別行政區搭澳門特別行政區成立過後也畀算勒裏向。
蒙塔古楼

**蒙塔古楼**（英文：Montagu House），是英国首都伦敦立在历史高头存在过个一栋大厦。迭个建筑是17世纪修造起来个。是大英博物馆顶早个场馆。1840年，迭个楼宇畀拆脱，作为后势来更大场馆个空间。
華東

**華東**或者**華東地區**，中國東部地區個簡稱（搭經濟浪東部地區弗完全一樣），中國地理大區之一。是东亚个中原大一统王朝立在长期发展后，到近代重新定义个一个概念。立在中华民国辰光经过推广深入人心。今朝講起來個華東地區就是所谓个「華東六省一市」，包括山東、江蘇、安徽、浙江、江西、福建搭上海。臺灣勒地理區域浪畀中國官方看成功華東地區（中華民國臺灣地區勒中華人民共和國地圖浪是臺灣省），但必過因為兩岸分治，中華人民共和國政府從來朆實際管轄控制過臺澎金馬（臺灣）。

## 文化
迭个地区立在中原帝国还嘸诞生个辰光，是百越搭东夷部落个领土，并创造出搭黄河流域文化差别蛮大个文明。弗过，立在中原帝国个一批批扩张殖民下头，乃朝所谓个华东地区，文化逐步开始分化。个当中，本身就属于中原个乃朝皖北、鲁西等地，立在春秋战国就开始北方化。东面老早个东夷人生活个胶东半岛，立在两汉辰光，也逐步同化。成为胶东文化个渊源。立在淮河南面长江北面个地区，文化到元末才通过战乱搭大移民开始定型，成为一种南北个过渡文化，也就是江淮文化。立在长江南面个地区，长期拥有一种从良渚搭河姆渡发源并发展个独特百越文化遗留，后势来，又吸取蛮多北方南窜贵族带来个文化特色，形成吴越文化。弗过，本身属于吴越文化圈个皖南交关地区，立在太平天国叛乱当中，人口毁灭，乃朝已经属于江淮文化哉。立在华东南面个福建，从五代十国开始同北面个吴越分开来，发展出更富有海洋性个闽文化。个当中，以闽南人顶顶有名，并深刻影响到台湾个文化基调。

## 饮食
迭个区域因为是强行划分个，所以，实际浪是嘸啥统一个饮食特点个。北面个山东沿海欢喜吃面食，南面个吴越人、闽南人等，欢喜吃海鲜。靠近内亚个皖北，欢喜重口味个胡辣汤。

## 语言
迭个地区个语言也是相当分散个，包括中原官话、胶辽官话、吴语、江淮官话、闽语侪有大批人群使用。弗过因为推普搭人口迁移个关系，乃朝，普通话是顶顶强势个语言，并立在江浙搭福建逐步大面积替代本地人个原有方言。另一方面，大量中原官话人口并嘸因自家迁入吴越就放弃中原官话，所以，也导致一些场化个实际方言已经发生替代，让本身个吴语成为边缘语言，中原官话成为实际意义浪该地个主要方言。
李承晚

**李承晚**（朝鮮文：이승만，1875年3月26号－1965年7月19号），字**承龍**（승룡），號**雩南**（우남），是大韓民國个第一任總統、之后，又独断，成为第一到第三任总统（1948年－1960年）。1960年，因为学生运动，出逃流亡到美国个夏威夷。1965年死脱。
大韩民国临时政府

**大韩民国临时政府**（韓文：대한민국임(림)시정부／大韓民國臨時政府），一般叫做**临政**（韓文：임(림)정／臨政）是朝鲜半岛个李氏朝鲜立在1910年日韩并合之后，到1919年，立在上海法租界成立个一个韩国流亡组织。到1930年代挨末阶段，搬迁到中華民國个陪都重庆个一个臨時政府。
中國西南

中国西南是以中国中心论为基础创造出来个人为地理概念，，**西南地區**包括仔中國西南部窮大個腹地，主要包括四川盆地、雲貴高原搭青藏高原南部地區。事实浪，这些地区内部差异极其明显，放勒一道完全是大中华主义个结果。

勒中國行政區劃概念裏向，狹義個西南地區（也叫大西南），就是傳統個「西南三省」：川（四川省）、滇（雲南省）、黔（貴州省）。其中四川省勒地理浪個範圍是中華民國辰光個省域，弗包括老底子西康省個轄域（今朝雅安、攀枝花、甘孜藏族自治州搭涼山彝族自治州），但必過包括今朝重慶市個轄域。

行政區劃裏向廣義個西南地區有「西南四省（區）」、「西南五省（區、市）」搭「西南六省（區、市）」三個版本，後頭兩種講法一經出現勒現在中國區域經濟合作個相關活動裏向。

*中華人民共和國成立初期，曾經勒省級行政區劃浪向建立仔大區一級政府，其中西南行政區管轄當時辰光個重慶市、川東行署區、川西行署區、川南行署區、川北行署區、貴州省、雲南省、西康省、西藏地方搭昌都地區等十個省級行政單位，直到1954年大行政區儕畀撤銷脫。西南行政區原來個十個省級行政單位經過調整、合併，勒1955年形成仔包括四川省、貴州省、雲南省搭西藏自治區（1955年設籌備委員會，1965年正式成立）一塌刮子四個省級行政單位個穩定區劃格局，川、黔、滇、藏四地合起來叫「西南四省（區）」。
*1997年國務院設立重慶直轄市，西南地區持續穩定四十幾年個三省一區個行政區劃格局部分調整，後歇來重慶市搭四川省、貴州省、雲南省、西藏自治區合起來叫「西南五省（區、市）」。
*改革開放過後特別是近十年來，因為西部大開發戰略個實施搭西南出海大通道建設等交關因素，本身勒華南西部個廣西壯族自治區也一經搭渝、川、黔、滇、藏五地合起來叫「西南六省（區、市）」。因為西藏獨特個政治、經濟搭區位條件，西南地區個區域經濟合作大多數辰光看弗見西藏自治區，所以西南五省（區、市）往往代表桂、渝、川、黔、滇五地。

西南地區是中國內部經濟差距頂頂大個地理大區，2013年，四川省GDP是26260.77億（其中成都市GDP是9108.89億，占三分之一），廣西區GDP是14378億，重慶市GDP是12657億，雲南省GDP是11720.91億，貴州省GDP是8006.79億。
罗伯特·胡克

罗伯特·胡克（英文：Robert Hooke，1635年7月18号－1703年3月3号），英国立在17世纪顶顶有名个科学家搭博物学家。伊同时也是一位建筑师。胡克个人生充满传奇色彩，从老早阶段个困苦，到中年之后发迹，再到晏年个潦倒。乃朝胡克个名号因为拿伊名头冠名个胡克定律为大众晓得。同时，伊搭牛顿个翻毛腔也蛮有知名度。此外，胡克对英国建筑风格有深远影响，畀称为**不列颠个达芬奇**。
金九

**金九**（朝鮮文：김구，1876年8月29号－1949年6月26号），名字叫做**昌洙**（창수），別號叫做**白凡**（백범），小辰光名字叫做**昌巖**（창암）, 別稱叫做**金斗來**（김두래），因为伊立在自家宗族当中排行第九，所以，统称自家**金九**。本貫安東金氏，出生朝鲜王朝统治个黃海南道海州郡基洞。是韓國近代历史当中个一个傳奇政客，也是有名个著獨立運動家。

## 著作
* 『白凡一志』（백범일지）（1947年）
* 『屠倭實記』（도왜실기）（1931年）
* 『白凡語錄』（백범어록）
东学党篡动

**东学党篡动**（朝鲜对此称谓：갑오 농민 전쟁；韩国对此称谓：동학 농민 운동）是19世纪挨末阶段，立在李氏朝鲜爆发个一场暴乱，迭个暴乱是由农民发起个，目的是反对朝鲜王朝当中两班贵族个统治，以及日本搭满清帝国等外国势力对朝鲜个渗透。虽然迭个篡动失败，弗过，也成为日清战争个导火索。
高句丽人

**高句丽人**(韩文：고구려）是立在公元1世纪到7世纪当中，立在高句丽国进行统治个一个东北亚古老民族。有东夷影响，崇拜三足乌。

668年，高句丽畀唐朝同新罗灭脱，高句丽人跑去唐朝、渤海国、新罗咾啥个地方哉。

## 参考
萨满教

**萨满教**(英文：Shamanism），是一种立在东北亚搭亚洲内陆广泛分布个原始宗教。迭个宗教是部落社会个遗留，通过一群晓得天地灵气个巫师进行仪式。相信万物有灵。
高句丽陵墓群

**高句丽陵墓群**（韩文：고구려 고분군）是东北亚个一处古迹，乃朝立在朝鲜境内。个当中，有63个朝鲜半岛三国辰光高句丽王国个坟墓，侪立在平壤搭南浦。这些陵墓，畀朝鲜当成宣扬自家主体思想个一个重要工具，2004年成为朝鲜个第一个世界遗产。
人民

**人民**（英文: people，西班牙文：Pueblo）是对一群有权力个人个集合个称谓。立在法国大革命之后，人民成为交关国家或者政权个权力来源基础，并影响到交关世界其他地区个国家塑造。
人民政府

**人民政府**是中国共产党对自家树立个政权当中，政府个一种称呼。迭个讲法，从1930年代就逐步确立，立在国共內战当中，普遍推行，并成为中华人民共和国对政府个一种称谓。
联邦勘察所

**联邦勘察所**(英文：Federal Bureau of Investigation）是美国个一个邪气有名个调查机构，隶属美国司法部。也是乃朝美国顶顶大个反细作机构。交关反恐个事体，也是伊拉负责个。
西奥多·罗斯福

**瑟鳌独·罗斯福**(英文：Theodore Roosevelt 1858年10月27号－1919年1月6号），早年参加西美战争，1901年，接替畀无政府主义分子杀脱个梅金来，担当总统职务。是美国立在20世纪初个总统。伊当总统辰光，执行胡萝卜加大棒个外交策略，让美国个影响力攀升，逐步成为世界个大强权之一。
德里

**德里**（印地文：दिल्ली，烏爾都文：دہلی‎或دلّی‎‎，旁遮普文：ਦਿੱਲੀ）是印度乃朝第二大都市（第一是孟买)。属于印度首都直辖区范围之内。1192年，此地遭到回教军队洗劫，并成为回教立在印度进行扩张殖民个中心。之后，交关回回从中亚涌入，立在此地建立政权。到19世纪，大英帝国征服此地，并拿英属印度个首府从加尔各答迁移过来。1947年，印度独立，此地成为印度个首都，弗过，大部分行政机构侪立在德里旁边个新德里。
雷丁大学

**雷丁大學**（英文：University of Reading）是英国个一所公立研究型大学，从1892年创立。乃朝，迭个大学有四个校区，主要个校区，立在英国首都伦敦伯克郡雷丁市里向。1926年拿到皇家憲章。雷丁大学一般畀人认为是红砖大学个一员，立在英国本地有一定个知名度搭声望。
世界遗产

**世界遗产**（英文：World Heritage，法文：Patrimoine Mondial），是联合国定期派人去调查世界各地个文化搭自然接触场化之后决定个认了文明精华。定期发布。乃朝中国、法国、西班牙侪有交关箇种遗产。

## 参考文献
宗教

**宗教**（拉丁文：Religio），也叫**教门**，是一套经过规范之后个对神明个信仰搭崇敬。宗教个形式多种多样，信奉个观念也各有千秋。乃朝，世界高头顶顶大个三大宗教是基督教、佛教搭伊斯兰教。弗过假使按照人口来讲，则是印度教替代佛教，跻身三大宗教。宗教对人类个历史发展有决定性影响，乃朝世界各地个文明，基本浪侪受到自家宗教传统个塑造。立在一些国家，经过世俗化个过程，乃朝宗教对社会搭政治个干预已经下降。弗过，立在中东等回教国家，宗教还是起到决定性作用。此外，一些老早宗教信仰弗强个场化，也出现宗教快速传播个现象。
伦敦大学亚非学院

**亞非學院** （英文：School of Oriental and African Studies，简称：SOAS)是伦敦大学下头一个独立管理个学堂。也是一所研究型大学。主要研究亚洲搭非洲个交关独特学科，立在英国个大学当中独树一帜，并且有交关方面个领先地位。亚非学院个主校区立在伦敦大学学院隔壁，也立在布鲁斯伯里圈子当中。门口对面弗远，就是大英博物馆，可谓黄金地段。
誒塞克斯大学

**誒塞克斯大学**(英文：University of Essex），是一所立在英国东面埃塞克斯郡个学堂，主校区立在古城科切斯特郊区。迭个学堂立在1970年代冒起，个几年，发展蛮快，成为英国新近大学当中一个代表。
牛津柏罗阔大学

**牛津柏罗阔大学**(英文：Oxford Brookes University）是一所立在英国牛津个新兴大学，前生是牛津理工学堂。立在1992年改组，之后发展蛮快，虽然风头畀同城千年名校牛津大学完全压倒，弗过因为成功个发展，搭牛津大学全方位合作，还是获得赞誉，也畀当做理工学院改组成大学堂个经典范例。
萨塞克斯大学

**肃萨克斯大学**(英文：University of Sussex）是一所立在英国南部，濒临英吉利海峡个大学，距离布莱顿距离邪气近，立在20世纪六十年代个大学堂成立风潮当中树立，1961年获得皇家宪章。乃朝已经产生3名诺贝尔奖获得者。
南安普顿大学

**南安普顿大学**（），是英国南面港口城市南安普顿个一所研究型大学，属于罗素大学集团个成员之一，公认为是英国顶尖个学堂。1952年，拿着成立大学必须个皇家宪章。
超级大国

**超级大国**(英文：superpower），有辰光也叫做**超级强权**，是20世纪开始，对一些拥有超级实力，超过普通列强个巨大国家实力个称呼。乃朝，拥有迭个称号个国家只有美国。
军事组织

**军事组织**是人类从文明出现就开始发展个一个概念。具体是让军队通过一定个组织，形成可以做战个团队。老早个罗马军团就拥有严格个军事组织。立在中世纪，军事组织搭封建等级相关。到文艺复兴之后，近古军事组织复兴，慢慢演变成乃朝军队编制个基础。
马其顿阵型

**马其顿阵型**（古希腊语：）是古代世界当中个马其顿王国采用过个一种邪气有名个阵型。迭个阵型是马其顿个费力二世发明出来个，用来对抗迭个辰光风靡个希腊阵型。马其顿阵型讲究总体防御，阵型厚度结棍，弗过需要个士兵也比希腊人个阵型多交关。反映出伊拉组织能力高头个强化搭对奴隶使用个频繁。立在亚历山大大帝征服东方之后，马其顿阵型成为文明世界个主宰战术，一直流行到罗马人崛起。
回教法学

**回教法学**（阿拉伯文：فقه‎，英文：Fiqh‎）是回教自家个一套法律体系，伊拉个根据是政教合一搭古兰经、穆训当中个内容。用来补充所谓个回回法（也翻译成沙利亚教法）。回教法学是一个搭乃朝世俗法律对峙个物事，带有明显个中世纪色彩，充斥石刑、强奸无罪等条目，乃朝因为穆斯林大量偷渡移民西方国家，立在一些地区开始执行，引发交关冲突。
黎凡特

**莱万特地区**(英文：Levant 西文：Levante mediterráneo）是西方国家对东地中海沿岸一片区域个称谓，迭个称呼从中世纪开始流行，立在近代，由近东来替代，弗过，有辰光也是有使用。乃朝个伊斯兰国，也采用迭个地理名词。
呼和浩特

**呼和浩特**，老底子叫**归绥**，是内亚一座大城市，乃朝属中华人民共和国内蒙古自治区管辖，也是迭個自治区个首府，伊勒拉内蒙古自治区中部个吐默川平原上头，北靠阴山，南临黄河，是沟通西北各个省区搭中原个陆路通道，亦是中原连接蒙古国、俄罗斯搭东欧各国个桥梁。

呼和浩特市人口中，蒙古族顶顶多，汉族排第二位，亦有满族、回族等等共36個民族，勒拉一道共同居住。
韩国战争

**韩国战争**(韩文：한국전쟁）是1950年6月25号由苏联搭毛泽东支持个金日成主动发起个一场针对美国支持个李承晚韩国政权个战争，是冷战当中一椿标志性个事体。迭个战争一直持续到1953年停战协定签署仔再算完结。迭场战争当中，金日成为仔达到自家统一朝鲜半岛个野心开战，弗过，美国为仔要维护亚太个均势，采取仔干预措施，并派遣自家军队为首个联合国军，帮襯大韩民国转危为安，外加开过三八线,引发毛泽东派遣彭德怀统领所谓抗美援朝志愿军进入半岛干涉。1953年，两方量到弗可能分出结果，便议和哉。弗过，迭個协议弗是和平协议，乃朝个朝鲜半岛还处拉两隻政权个对立当中。韩国战争对东亚局势影响大足，促进仔台湾地位保障搭日本个经济复苏。弗过，因为美国输脱仔，加浪伊后些来参与越南战争个缘故，迭个战争立在美国反倒是无幾許纪念，所以，也有所谓遭遗忘战争个称谓。
冷战

**冷战**(英文:Cold War，俄文：Холодная война）是第二次世界大战完结之后，立在美国搭苏联两个超级大国个对立当中，所造成个长期对立事体。迭个战争弗通过公开开战进行，是通过暗地当中个对峙，扶持自家势力，进行此消彼长个争夺势力范围，来达到称霸并消灭对方个目的。冷战一般畀人认为从1948年柏林危机开始，一直持续到1980年代挨末辰光个东欧剧变搭苏联解体。

## 缘由
立在第二次世界大战之前，因为自家鼓吹个主张搭西方世界个资本主义严重对立，苏联就一直搭欧美国家关系邪气紧张。史大林搞大清洗搭集体农庄，让苏联形象恶劣。同时，苏联也搭纳粹德国关系暧昧，签署蛮多条约。1941年之后个苏德战争拿苏联搭英国、美国结盟，弗过，伊拉个关系当中，除脱共同要灭脱纳粹德国之外，还存在明显个竞争关系。到1944年，双方侪开始对纳粹德国进行反攻。苏联趁迭个机会，从自家个领土开始，一步步吞并东欧地区，并扶持当地个共产党建立自家掌控个政权。到1945年，苏联已经立在到维也纳个距离高头，扶持交关自家势力。迭个做法，也引发西方国家个恐惧。二战完结之后，苏联拒绝搭美国等国家立在战后重建或者德国地位问题高头进行合作，同时，立在东亚地区也扩张自家个势力。1947年，引发柏林危机，苏联为报复联邦德国个成立，对迭个辰光立在自家势力范围包围下头个西柏林进行封锁，之后，美国搭苏联个矛盾，就显山露水哉。迭个事体，也成为之后北大西洋公约组织成立个缘由。1947年，英国首相丘吉尔立在美国个演讲当中提到一条横贯欧亚大陆个铁幕，迭个讲法，也畀人当成冷战开始个基准点之一。
李成桂

**李成桂**（朝鲜文：이성계／李成桂 ）是朝鲜王朝个第一个国王，庙号太祖。伊个爸爸是为元帝国卖命个高丽人。1356年归附高丽王朝。之后，参与过抵抗蒙古侵略搭红巾贼流寇。获得战功，得到赏识。1388年，公开谋反，拿高丽王朝灭脱，对金陵个朱元璋朝廷投靠，得到朝鲜个国号，成为朝鲜王朝个开创人物。1398年世子之乱后，李成桂退位，拿王位让把次子李芳果(朝鲜定宗)。

## 儿子

* 李芳果
* 李芳远
* 李芳硕
朝鲜王朝

**朝鲜王朝**（）是立在东北亚长期存在过个一个君主制国家。迭个王朝，是14世纪挨末阶段，由老早投靠蒙古人个李成桂篡位建立个。之后，长期对东亚大陆个大一统帝国——明朝搭之后个清朝成藩。成为朝贡体系当中顶顶有代表性个国家。朝鲜王朝个统治者来自全州李氏，所以，一般也拿迭个王朝叫做李氏朝鲜。从1392年开始，朝鲜王朝长期统治朝鲜半岛。一直到20世纪初，1910年，因为伊藤博文畀人刺杀脱，日本帝国直接拿朝鲜吞并为止。
开城市

**开城市**（），是东北亚朝鲜半岛高头个一个城市，乃朝属于朝鲜民主主义人民共和国管辖。列为特级市。拥有一个对大韩民国开放，搞工厂个开城工业园。立在历史高头，开城当过高丽王朝个首都，到李成桂建立朝鲜王朝之后，首都迁到汉城。
乐浪郡

**乐浪郡**（諺文：낙랑군）是汉朝立在东北亚设置个机构，由汉武帝创立。立在汉朝大部分辰光，乐浪郡代表汉帝国，对朝鲜半岛进行统治殖民。此地个土著三韩民族，畀压缩到半岛个南面。
辽西走廊

**辽西走廊**是东北亚个一个重要过渡地带。历朝历代，侪是东亚大一统帝国对东北亚施加控制力个必经之路。从汉朝开始，中原王朝有交关趟数控制过此地，到明朝，成为边境地带。立在明清战争当中，上演老多好戏。到现代，国共战争当中，辽沈战役个主要战场也立在此地。乃朝，此地有葫芦岛、锦州等城市，成为连接华北地区到中国东北地区个要道。弗过，经济高头增长停滞，人口外流严重。
日本74式坦克

**74式坦克**(日文：74式戦車 假名：ななよんしきせんしゃ）是日本立在20世纪挨末阶段个主要坦克车辆。立在日本61式坦克个基础高头进行开发研发出来个。是日本陆上自卫队个主战坦克。立在20世纪后半段，大量部署。到2010年代，畀新开发个日本10式坦克逐步淘汰。
日本61式坦克

**61式坦克**(日文：61式戦車 假名：ろくいちしきせんしゃ）是日本立在第二次世界大战之后，自家开发个第一代坦克车。由三菱重工研发制造。20世纪当中阶段，大规模装备部队，立在日本74式坦克投产后，逐步淡出现役。
三菱重工

**三菱重工業株式会社**（)是日本一家邪气有名个重工业制造机构，伊拉个制造范围广阔，从民用个产品到军事武器，啥物事侪有涉猎。是乃朝日本工业个代表性企业。
岩崎弥太郎

**岩崎弥太郎**（假名：いわさき やたろう，1835年1月9号—1885年2月7号），土佐藩（乃朝四国岛高知县）人，是日本立在明治维新辰光有名个企业人士。老早搭坂本龙马关系密切。明治维新之后，创办三菱财阀，成为日本顶顶有名个商人。
坂本龙马

**坂本龙马**（；）是日本立在幕末阶段顶顶有名个浪人搭维新志士。伊出身土佐藩，先起頭到江户学习剑道，先后接触到交关各路个思想，自家也从老早反对开国，转变成主张接受西方个先进技术。立在倒幕个事干高頭，伊弗主张武力拿幕府灭脱，要保留幕府，弗过立在幕府讨伐长州藩个战争当中，又帮助长州藩抵抗幕府。除此之外，伊搭萨摩、长州个维新志士关系邪氣要好，促成两方个萨长同盟，成为倒幕个关键。1867年，伊制定影响明治维新个船中八策，暗地里畫策大政奉还。箇些做法觸冒仔萨摩长州实权派，1867年12月份，伊立在京都个客栈当中畀见回组个幕府爪牙杀脱，也有讲法伊是让新选组或者萨长番个势力做脱个。
船中八策

**船中八策**(假名：せんちゅうはっさく）是坂本龙马搞出来个日本未来维新模式，对明治维新影响深远。

## 原文
后藤象二郎

**后腾象二郎**(假名：ごとう しょうじろう 1838年4月13号－1897年8月4号）是日本立在幕末到明治维新阶段个政治人物。伊出身土佐藩，认得坂本龙马，后获得伯爵个头衔。
福泽谕吉

**福澤 諭吉**（假名：ふくざわ ゆきち 1835年1月10号-1901年2月3号）讳**範**,字**子圍**。自家个书籍信件当中落款是**「明治卅弐年後之福翁」**。是日本立在幕末到明治维新阶段顶顶有名望个思想家、教育家搭兰学者。也是慶應義塾大學个创立人。伊个思想对日本影响深远。提出个脱亚入欧理论，让日本个明治维新，拥有自家个思维基础。
亚洲太平洋经济合作组织

**亚太经合会**(英文：Asia-Pacific Economic Cooperation），一般也叫做**APEC**。是1989年，立在太平洋周边国家作为框架，创立个一个非正式峰会组织。用来构建所谓个区域经济一体化。迭个组织个成员国，每年侪要搞一趟非正式领导人会议。

## 亚太经合会在吴越
立在2001年亚太经合会高头，上海作为主会场。这也是21世纪开始辰光，上海举办个顶顶大型会议，个辰光各国领导人侪身着对襟个所谓唐装出席，也成为引发汉服活动个一个因素。
黑船入日

**黑船入日**，日本叫**<span lang="ja" dir="ltr">黒船来航</span>**(假名：くろふねらいこう），是1853年，美国海军准将马修佩里统领个美国海军对德川幕府统治下头个日本国进行个强行干涉事体。迭樁事体，让江户时代个日本，终于承认著外界个影响。也让江户幕府个威信推板起來。开启著日本历史丄向个幕末阶段，为明治维新埋落著伏笔。
十年（2015年电影）

《**十年**》（英语：Ten Years）， 是香港勒2015年上演个電影片，有5个故事：《浮瓜》《冬蝉》《方言》《自焚者》搭仔《本地蛋》，由廖启智、梁健平、周家怡、游学修、吴肇轩主演。

## 外部链进来
* 十年个IMDb
亚太地区

**亚太地区**（英文：Asia-Pacific），全称叫做**亚洲-太平洋地区**，是一个政治含义立在当中个地理词汇，用来形容欧亚大陆东面搭东南亚群岛，以及大洋洲大部分地区。迭个地区是第二次世界大战之后经济增长顶顶迅速个区域。北面是东亚、东北亚，长期属于汉字文化圈；当中个东南亚各种文化侪有共存，并受到西方文明个熏陶；南面个大洋洲地带，尤其是澳大利亚搭新西兰，属于盎格鲁撒克逊文化，是西方世界个核心成员之一。有个辰光会得拿北亚地区搭南亚印度咾啥个也圈进来。
秦皇岛市

**秦皇岛市**是东北亚个一个城市，乃朝属于中华人民共和国河北省管辖，是地级市级别。立在北京东面280公里、天津东北面220公里。境内有山海关，作为华北地区搭中国东北地区个分界。
北戴河区

**北戴河区**（英文：Pei Tai Ho）是一个立在东北亚个滨海区域。立在秦皇岛市个西面。乃朝属于中华人民共和国河北省秦皇岛市管辖。立在一百多年之前，此地畀外国人看中，成为伊拉个避暑胜地。后势来，逐步成为中国领导人个疗养地。毛泽东等人侪到过此地疗养。
唐山市

**唐山市**(英文：TangShan Shi)是东北亚个一个城市。乃朝属于中华人民共和国河北省管辖。级别是地级市。此地因为1976年唐山大地震出名，是一座地震城市。方言是唐山话。
大兴安岭地区

**大兴安岭地区**是东北亚个一个地区，属于黑龙江省管辖，面积四万多平方公里。人口52万。
燕山

**燕山**，是一座立在东北亚搭内亚交界地头个山脉。按照行政区划，立在河北省搭北京市个北面，主要是花岗岩搭玄武岩个山丘，迭个山脉有长城穿过，植被比较推板。
黑河市

**黑河市**是一个立在东北亚个城市，乃朝属于中华人民共和国黑龙江省管辖，级别是地级市。此地立在小兴安岭个顶顶北面，挨牢黑龙江，对过是俄罗斯个阿木耳州。
鸡西市

**鸡西市**是东北亚个一个城市，乃朝属于中华人民共和国黑龙江省管辖，属于地级市。此地有矿，经济弗大灵光，流窜人口邪气多。
临海边境区

**临海边境区**（俄文：Приморский край，Primorsky Krai）是东北亚个一个区域，属于俄罗斯管辖，人口180多万。搭中华人民共和国个黑龙江省接壤。东面隔海是樺太岛。首府是海参崴。
海参崴

**海参崴**是东北亚个一个城市，乃朝属于俄罗斯管辖，畀俄罗斯称为Владивосток（意思是“控制东方”）。渠是临海边境区个首府，也是俄罗斯立在东北亚顶顶重要个城市搭军港。

“海参崴”是老早满人取个名字，意思是“海边个小渔村”。
韩族

**韩族**（韩文：한민족），一般也翻译成**朝鲜族**（韓語：조선민족／朝鮮民族），是东北亚居住个一个族群。乃朝立在朝鲜半岛搭中国东北、日本以及欧美国家侪有分布。韩国人个祖先是东夷，历史浪也搭北方进入个民族有过交互，乃朝，因为政权对立个关系，北朝鲜搭南韩个居民立在蛮多思想，生活方式浪已经出现差异，弗过语言浪还是基本侪使用韩语（朝鲜语）并使用一样个书写系统。

## 历史
韩族是东北亚一个重要个土著民族。从几千年前开始就立在朝鲜半岛定居。之后建立过新罗、高丽王朝搭朝鲜王朝。乃朝立在朝鲜、韩国搭中华人民共和国个延边朝鲜族自治州分布。通用韩语。
安土桃山时代

**安土桃山时代**（日文：安土桃山時代，假名：あづちももやまじだい）也叫做**织丰时代**，是日本历史高头一个重要个转折期。具体是1573年至1603年当中，织田信长与丰臣秀吉称霸日本个阶段。从织田信长驱逐最后一个室町幕府将军足利义昭开始算，一直到1602年德川家康建立江户幕府才完结。因为织田信长个安土城搭丰臣秀吉个桃山城（也叫做“伏见城”），所以有迭个称呼。
朝鮮憲法

**《金日成-金正日憲法》**，一般叫做《朝鮮憲法》（韓文：조선민주주의인민공화국 사회주의헌법）是东北亚国家朝鲜乃朝个国家大法。迭个法律规定金正日家族个世袭地位，当然，还装腔作势，写进去一些装点门面个内容，弗过，外界侪晓得是白相人个花头。
上海财经大学

**上海财经大学**是上海一所财经类大学，也是中国最好个财经类大学。前身是上海商科大学，学堂成立勒1917年。

## 外部链接
*上海财经大学
昌德宫

**昌德宫**是东北亚朝鲜半岛高头个一座宫殿，立在朝鲜王朝辰光，担当过迭个国家个王宫。到日属朝鲜辰光，此地修造朝鲜总督府。1995年畀拆脱，重新修缮老早个宫殿，乃朝是韩国一个旅游景点。
景福宫

**景福宫**（韩文：경복궁）是朝鲜王朝辰光修造个一个宫殿，立在朝鲜半岛个首尔市。立在朝鲜王朝中后阶段充当迭个国家个王宫。搭昌德宫一样，迭个宫殿也是立在19世纪后期，因为朝鲜高宗登基，为提高自家个声望，立在自家爸爸大院君个安排下修复个。
太阁征朝

**太阁征朝**，（西班牙文：Invasiones japonesas de Corea 日文：文禄・慶長の役）是1592年到1598年当中，因为日本战国枭雄丰臣秀吉个野心引发个一系列战争行为。1590年代开始辰光，基本弹压各封建大名个天下人丰臣秀吉开始对东亚大陆产生野心搭愿景。1592年，正式从自家个名护屋城基地，派遣交交关关大名个封建军队，出兵进攻朝鲜王朝，想拿朝鲜半岛作为跳板，接下来，对大一统帝国明朝进行进攻。开始辰光，日本封建军队进展快速，弗过立在明朝派兵之后，因为各地朝鲜人个反抗搭补给跟弗上，开始吃力。到1593年，实质进入停战阶段。1597年，谈判失败，继续开打。因为李舜臣等人立在海军高头让日本人吃亏，箇趟也无大斩获。弗过，明帝国个三路进军也畀日军击溃。1598年，丰臣秀吉死脱，日本军队纷纷返回日本。战争结束。
汉字文化圈

**汉字文化圈**是一个文化概念，泛指老早收到过中国文化影响，使用汉字个地区搭邦国组成个文化联系区域。汉字文化圈搭东亚个地理范围基本重合，弗过也包括一些内亚地区。
三国

**三国**（220年－280年）是中国历史上一段三个政权同时存在个时代。三国指曹魏、蜀汉搭著孙吴。

184年汉灵帝时期，张角三兄弟发动黄巾之乱。为著镇压黄巾，朝廷一方面放权到州牧、太守，一方面放纵地主组织私人武装。州牧授权总揽地方军政大权，成为东汉末年军阀割据个基础。

189年汉灵帝死脱，汉少帝即位。外戚何进听取部将袁绍个建议，征调军阀董卓入京剿灭宦官势力，造成董卓乱政。9月，董卓废少帝刘辨为弘农王，立陈留王刘协为皇帝。12月，曹操作檄文号召各地诸侯一淘讨伐董卓。190年董卓逼牢朝廷从洛阳迁都长安，各地军阀末开始相互争斗。192年董卓畀司徒王允设计刺杀后，长安咦畀董卓余部李傕、郭汜等占领。汉献帝趁机望东许逃，来建安元年（196年）畀曹操迎到许都。曹操“奉天子以令不臣”（俗称“挟天子以令诸侯”），击败多股势力，来200年个官渡之战打败袁绍，到208年大体上掌控著中国北方。但必过兵力占优个曹军勒箇年冷天头个赤壁之战中畀拉孙刘联军击败。220年曹操死脱，佗个儿子曹丕逼牢汉献帝禅让后称帝，国号改成魏，乃末东汉灭亡，正式进入三国时期。隔年以益州为主个刘备也用汉室宗亲个身份称帝，国号继续为汉，史称蜀汉。刘备搭孙权来赤壁之战后扩展势力，为了荆州问题一脚相争，阿末得来刘备来勒222年个夷陵之战失败，孙权获得荆州大部分。223年刘备死脱，辅佐后主刘禅个诸葛亮咦搭孙权恢復同盟。占有扬州、荆州搭交州等地区个孙权到228年再称帝，国号吴，史称孙吴或者东吴。此后三国局势主要是蜀吴同盟对抗魏国，三国领土变化弗大。曹魏朝廷慢慢较畀司马氏控制。263年司马昭为建立军功准备篡位，发动魏灭蜀之战，蜀汉亡。265年司马昭病死，儿子司马炎废魏元帝自立，国号晋，史称西晋，曹魏亡。西晋来280年发动晋灭吴之战，灭脱孙吴，统一中华。乃末三国时期结束，进入晋朝。

三国时期人才辈出。三世纪辰光，陈寿曾担任蜀官，蜀灭后入晋编写官方史书《三国志》。唐宋时代，文学诗词中出现蛮多点三国题材个作品。明代罗贯中以三国历史为蓝本，收集著弗少民间故事、诗词搭文学著作，编辑成历史小说《三国演义》，后歇来成为中国四大名著之一。今朝，三国里有名个人物搭事体仍旧畀人深刻印象，经常成为电视、电影还有电子游戏个题材。
欢乐组

**欢乐组**（韩文：기쁨조／기쁨組）是朝鲜个第二代领导人物金正日设置个一个娱乐机构。专门选拔卖相灵光个年轻女性进去，充当朝鲜领导人白相个玩伴。
淮河

**淮河**是东亚个一条大型河流，也是中国传统意义高头南北各分界线。淮河南北文化存在蛮大差异，北面吃面食，讲接近北京官话个官话。南面吃米，讲各自个语言或者搭普通话差异明显个江淮官话。淮河周边构成个江淮地区，是江淮人生活个场化。淮河立在历史浪有过风调雨顺个阶段，弗过自从黄河改道之后，此地就风水弗灵光，西面成为黄泛区，东面也无出海口，经济推板交关。
黄浦江

**黃浦江**（也叫做黄浦、浦江），老早叫做**黄歇浦**（简称歇浦）、**春申江**（简称申江），是上海市境内顶顶大个河流。因为战国辰光楚国个春申君黄歇，所以叫迭个名字。搿条江历史浪是吴凇江个支流，乃朝反过来比吴凇江更大，拿上海割成仔浦西搭仔浦东，邪气有名个上海外滩搭陆家嘴，侪立在黄浦江两岸。

## 概况
黄浦江拢总长大约码子114公里，阔300-700米，正常全年冻弗起来，是上海个重要水道。它从上海市青浦区朱家角镇个淀山湖开始，一直到吴淞口汇入长江，是长江入海前个阿末一条支流。黄浦江也是太湖向东海排水个重要通道，现在大约码子78%个太湖入海个水是走黄浦江个，主要有淀山湖、太浦河、红旗塘、上海塘箇四個大个水系。

主要个支流包括吴淞江、蕰藻浜、川杨河、淀浦河、大治河、斜塘、园泄泾、大泖港。浦东、浦南地区临海，通过川杨河、大治河、金汇塘、紫竹塘等河浜用上黄浦江个水来灌溉当地。

黄浦江市区段水深10米左右，顶顶深个地方有17米左右，曾经是上海航运业个核心水道，十六铺码头就拉伊边浪。乃朝，只有巨潮港（奉贤西北部）到吴淞口段航道深度还有8.2米以上，松浦大桥到吴淞口一直好开3000吨级个海轮，5000吨级个海轮好直接到闵行，2万吨级个海轮好直接开到吴泾，5万吨级个海轮好到徐浦大桥。

## 历史
有说法认为是因为上海曾经是楚国春申君黄歇个封地。

### 黄浦江两岸个综合开发
黄浦江两岸个综合开发规划，范围从吴淞口至徐浦大桥，两面岸线长大约码子85公里，规划控制面积大约码子有74平方公里。规划控制范围里向有核心区搭仔协调区，其中核心区分为中心段、南延伸段搭北延伸段，跟浦东新区、宝山区、杨浦区、虹口区、黄浦区搭徐汇区6个行政区有关系。

2017年年底，黃浦江东岸个滨江公共空间贯通开放，勒拉东岸，从杨浦大桥到徐浦大桥个滨江岸线上，每隔1公里就有1座好让市民休息、娱乐个**望江驿**。

2018年1月1号，黄浦江两面从杨浦大桥到徐浦大桥个45公里岸线公共空间全部打通，并开放畀全体市民。

## 越江设施
### 黄浦江上个桥
勒拉1930年代，就曾经有过造桥个动议，但一直呒没实施。1970年代为仔配合上海石化工程，造出来黄浦江浪头一座大桥——松浦大桥。但勒拉造桥个辰光，伊拉呒没想未来个航道会得向黄浦江个上游跑，所以桥下头个净通航高度只有10米。

1980年代开始，南浦大桥开工。箇后头，黄浦江上个桥开始冒出来。

### 穿越黄浦江个隧道

### 穿越黄浦江个地铁

## 参考资料

## 参见
* 吴淞江
* 长江
* 吴淞口
上海外来人口问题

**在沪流窜人口问题**是1990年代之后立在上海市出现个一个现象，具体是来自交关内亚或者南方弗发达地区个低素质流窜人口无规律大量涌入上海市区，立在语言，文化搭日常生活高头，搭本身居住立在上海个上海人产生交关矛盾，并因此引发个相互攻击搭对骂现象。因为外来流窜人口近年飞速增长，迭个趋势并嘸减缓个可能。
檀君朝鲜

**檀君朝鲜**（韩文：단군조선）是朝鲜半岛上向对自家起源个传说故事。具体是讲四千多年之前叫檀君个一個神仙來到朝鲜半岛，构建仔古代朝鲜国。隻故事成为仔乃朝韩国个法理来源。迭个故事立在二十世纪中后期，伴随本土意识崛起发展出来，乃朝基本上向是韩国官方认可个神话传说哉。性质搭炎黄子孙差弗多，全属于自我构建民族历史个手段。
高丽王朝

**高丽王朝**（韩文：고려왕조）是朝鲜半岛历史上向存在过个一隻朝代，具体从10世纪一直延续到14世纪阿末阶段。迭段辰光，佛教个地位邪气重要，受到尊崇，高丽王朝个首都是开城（称**开京**）。
山海经

**山海经**是一部东亚上古辰光编撰完成个经典著作，一般畀人认为主要谈论地理内容。弗过，因为当中包含交关风土人情，奇珍异兽搭域外描写，所以，也搭周易一道，长期受到各类领域个关注。
十二国记

**十二国记**(日文：十二国記 假名：じゅうにこくき）是日本作家小野不由美创作个一部幻想类型个小说。具体是参考东亚个山海经，构造仔一隻理想化个十二国地图，并叙述伊裏向发生个各种事体。迭个十二国，搭东亚有虚海连接，一點住在东亚个居民，会得畀卷进去。
納粹黨

**德國國家社會主義勞動黨**(德文：ationalsozialistische Deutsche Arbeiterpartei）是二十世紀德國存在過箇一隻政治團體。1920年代初在巴伐利亞成立，開始辰光衹是一羣有得社會主義傾向箇工人小團體，弗過，自从希特拉加入之後，快速发展成功一隻反犹主义替日耳曼民族主义箇種族主義黨派，隻黨在經濟丄向持社会主义觀點，倡導所有日耳曼儂享受福利，立在種族上头擔世界劃分成三六九等，鼓吹日耳曼人統治其餘族羣。到1930年代，納粹党成为爻德国箇執政党，且徹底奪取爻權力，構建爻纳粹德国。1939年，希特拉發動第二趟世界大战，1945年，納粹德国戰敗，納粹黨也畀滅脱哉。

## 得名
**纳粹**是對渠場名字箇音譯，因得希特拉替渠箇信徒自稱是所謂箇**[[国家社会主义者]]**，德文發音是NAZI咾，故名。

## 暴力組織
**纳粹**一徑對暴力組織邪氣癡迷，先後創立個冲锋队、纳粹亲兵替纳粹秘密警察咾排組織，充当自家箇爪牙或者打手。
女娲

**女娲**是一个中原上古神话当中个神仙，根据记载，是伏羲个阿妹，人个面孔，蛇个身躯。后势来，又传说讲伊捏土造人，并进行补天。立在中国个民间信仰当中，拿伊作为婚姻神崇拜。
性臆

**性臆**（西班牙文：Fantasía sexual）也叫做**性幻想**，是人类立在自家思维当中臆想出来个性交场面，用来满足自家个生理需求。
白云观

**白云观**是一座立在中华人民共和国首都北京市个道教庙宇，乃朝是中国道教协会个所在地。立在全真教历史浪，也有重要地位。
八达岭

**八达岭**是中华人民共和国首都北京市北面个一座山峰，属燕山境内。因为此地个长城，立在世界高头也老有名气。实际浪，迭个长城是1980年代初，当地工农兵重新修造个。